sagorsarker/bangla-wikipedia huggingface dataset:
ডিপ্লোমা ইন ইঞ্জিনিয়ারিং

ডিপ্লোমা ইন ইঞ্জিনিয়ারিং () “ডিপ্লোমা প্রকৌশলী’’ এবং “ডিপ্লোমা স্থপতি” এর আইনগত সংজ্ঞাঃ (৩০) “ডিপ্লোমা স্থপতি” অর্থ ঐ পেশাজীবী ব্যক্তি যিনি স্বীকৃত পলিটেকনিক বা কারিগরী ইনস্টিটিউট হইতে স্থাপত্য বিষয়ে ডিপ্লোমাধারী ও ইনস্টিটিউশন অব ডিপ্লোমা ইঞ্জিনিয়ার্স বাংলাদেশ এর সদস্য এবং বিধি ৪১ অনুযায়ী তালিকাভুক্ত;
(৩১) “ডিপ্লোমা প্রকৌশলী’’ অর্থ ঐ পেশাজীবি ব্যক্তি যিনি স্বীকৃত কোন পলিটেকনিক বা কারিগরী ইনস্টিটিউট হইতে ডিপ্লোমা ইঞ্জিনিয়ারিং ডিগ্রী ধারী ও ইনস্টিটিউশন অব ডিপ্লোমা ইঞ্জিনিয়ার্স বাংলাদেশ এর সদস্য, এবং বিধি ৪১ অনুযায়ী তালিকাভুক্ত;
(৪৭) “পাম্বিং ইঞ্জিনিয়ার’’ অর্থ স্নাতক স্থপতি বা প্রকৌশলী, ডিপ্লোমা স্থপতি বা ডিপ্লোমা প্রকৌশলী যাহার পাম্বিং বা সেনেটারী বিষয়ে অভিজ্ঞতা রহিয়াছে ও যিনি সংশিষ্টে পেশাজীবী প্রতিষ্ঠানের সদস্য এবং বিধি ৪১ অনুযায়ী তালিকাভূক্ত; যার গ্রেড মান ১৪। যেখানে উচ্চ মাধ্যমিকের গ্রেড মান ১২, ডিগ্রির গ্রেড মান ১৫ ও অনার্সের ১৬।
পলিটেকনিক ইনস্টিটিউট সমূহে বাংলাদেশ কারিগরি শিক্ষা বোর্ড এর অধীনে ৪ বছর মেয়াদী শিক্ষা কার্যক্রম পরিচালিত হয়। এই শিক্ষা কার্যক্রম আবার ৮টি পর্বে বিভক্ত যাদের সেমিস্টার বলা হয়। প্রত্যেকটি সেমিষ্টারের কার্য দিবস ১৬-১৮ সপ্তাহ এবং প্রতিটি বর্ষের কার্য দিবস ৩২-৩৬ সপ্তাহ। নির্ধারিত কার্য দিবস শেষ হওয়ার পর পর্ব সমাপনী পরীক্ষা অনুষ্ঠিত হয়।
বাংলাদেশ কলেজ অব লেদার টেকনোলজি বাংলাদেশের একটি কারিগরি শিক্ষা প্রতিষ্ঠান যা ১৯৪৭ সালে প্রতিষ্ঠিত হয়।
বাংলাদেশের একমাত্র খনিজ সম্পদ বিষয়ক অনুষদ যা ২০০৬ সালে খসড়া কয়লা নীতির সুপারিশ অনুসারে বগুড়া পলিটেকনিক ইনস্টিটিউটে কার্যক্রম শুরু করে।
বাংলাদেশের ১৫টি এগ্রিকালচার ট্রেনিং ইনস্টিটিউটে ৪ বছর মেয়াদি "ডিপ্লোমা-ইন-এগ্রিকালচার" কোর্সটি পড়ানো হয়। এছাড়াও প্রায় ১৬০টি বেসরকারী প্রতিষ্ঠানে ডিপ্লোমা-ইন-এগ্রিকালচার কোর্সটি পড়ানো হয়।
১। এগ্রিকালচার ট্রেনিং ইনস্টিটিউট, শেরে বাংলা নগর, ঢাকা।
২। এগ্রিকালচার ট্রেনিং ইনস্টিটিউট, তাজহাট, রংপুর।
৩। এগ্রিকালচার ট্রেনিং ইনস্টিটিউট, রহমতপুর, বরিশাল।
৪। এগ্রিকালচার ট্রেনিং ইনস্টিটিউট, খাদিমনগর, সিলেট।
৫। এগ্রিকালচার ট্রেনিং ইনস্টিটিউট, শেরপুর।
৬। এগ্রিকালচার ট্রেনিং ইনস্টিটিউট, দৌলতপুর, খুলনা।
৭। এগ্রিকালচার ট্রেনিং ইনস্টিটিউট, হমনা, কুমিল্লা
৮। এগ্রিকালচার ট্রেনিং ইনস্টিটিউট, ঈশ্বরদী,পাবনা
৯। এগ্রিকালচার ট্রেনিং ইনস্টিটিউট, রাঙ্গামাটি।
১০। এগ্রিকালচার ট্রেনিং ইনস্টিটিউট, গাজীপুর।
১। আবুল বাশার কৃষি কলেজ, ঢাকা।
২। তমালতলা কৃষি ও কারিগরি কলেজ, বাগাতি পাড়া, নাটোর।
৩। এম. এস. জোহা কৃষি কলেজ, হারদী, আলমডাঙ্গা, চুয়াডাঙ্গা।
৪। খান জাহান আলী কৃষি কলেজ, ডুমুরিয়া, খুলনা।
৫। ব্রেইলী ব্রীজ এগ্রিকালচার এন্ড পলিটেকনিক ইনস্টিটিউট, মীরবাগ, কাউনিয়া, রংপুর।
বর্তমানে ৪৯টি সরকারী পলিটেকনিক ইন্সটিটিউট রয়েছে। এর মধ্যে পুরোনো ইন্সটিটিউটের সংখ্যা ২০টি, যেগুলো পুরোপুরি সরকারি। নতুন রাজস্বভুক্ত ইন্সটিটিউটের সংখ্যা পাঁচটি, মনোটেকনিক ইন্সটিটিউট তিনটি, প্রকল্পভুক্ত ১৮টি ও মহিলা পলিটেকনিক ইন্সটিটিউটের সংখ্যা তিনটি।
বেসরকারী পলিটেকনিকের সংখ্যা ৩৮৭টি
ঝোল

ঝোল বাংলাদেশের ও ভারতের রন্ধনশৈলীর অন্তর্গত এক প্রকার জলবহুল ব্যাঞ্জন। ঝোল নিরামিষ ও আমিষ দুই প্রকারই হয়। নিরামিষের মধ্যে আলুসহ বা আলু ছাড়া এক বা একাধিক সব্জি, সোয়াবিন বা পনিরের ঝোল হয়। আমিষের মধ্যে মাছ, মাংস, চিংড়ি, কাঁকড়া বা গুগলির ঝোল হয়। মাছের ঝোলে সব্জি ব্যবহার করার চল আছে। সরষের তেলে তেজপাতা, লঙ্কা ও ফোড়ন দিয়ে নুন হলুদ মাখানো ঝোলের উপকরণকে কষে তারপর নুন হলুদসহ জলে সিদ্ধ করে ঝোল রান্না করা হয়। এটি সাধারণত ভাত বা রুটির সঙ্গে ডালের পর খাওয়া হয়।
ঝোল শব্দটির উৎপত্তি 'ঝোর' থেকে যা এসেছে 'ঝর' ধাতু থেকে। জলের মত যা ঝরে পড়ে তাই ঝোল। মৈথিলি ও হিন্দি ভাষায় এই ব্যঞ্জনকে বলা হয় ঝোর। কৃত্তিবাস ওঝা রচিত রামায়ণ, চৈতন্যচরিতামৃত ও ধর্মমঙ্গলে ঝোলের উল্লেখ আছে। কৃত্তিবাসী রামায়ণে সীতা ভাজার পর ঝোল পরিবেশন করেছেন।
দাকোপ ইউনিয়ন

দাকোপ ইউনিয়ন বাংলাদেশের খুলনা জেলার দাকোপ উপজেলার অন্তর্গত একটি ইউনিয়ন।
দাকোপ ইউনিয়ন এর আয়তন একর।
দাকোপ ইউনিয়নে ছোটো বড় ১৪ টি খাল এবং ১ টি মাত্র নদী আছে। খালগুলো শুকনো মৌসুমে শুকিয়ে যায়। উপকূলীয় এলাকায় অবস্থিত থাকার কারণে চুনকুড়ি নদীর পানি বছরের প্রায় ৮ মাস লবণাক্ত থাকে। ফলে নদীর পানি চাষাবাদ ও সেচকাজের উপযোগী থাকেনা এই সময়ে।
বাজুয়া ইউনিয়ন

বাজুয়া ইউনিয়ন বাংলাদেশের খুলনা জেলার দাকোপ উপজেলার অন্তর্গত একটি ইউনিয়ন।
বাজুয়া ইউনিয়ন এর আয়তন ৩০.৫৮ বর্গকিলোমিটার।
চড়ার নদী
বাজুয়া ইউনিয়ন তরমুজ চাষের জন্য বিখ্যাত।।
কামারখোলা ইউনিয়ন

কামারখোলা ইউনিয়ন বাংলাদেশের খুলনা জেলার দাকোপ উপজেলার অন্তর্গত একটি ইউনিয়ন।
কামারখোলা ইউনিয়ন এর আয়তন ২৯.২০ বর্গ কিলোমিটার। ইউনিয়নের উত্তরে ঢাকী নদী ও ভদ্রা নদী,দক্ষিণে সুতারখালী ইউনিয়ন,পূর্বে ভদ্রা নদী এবং পশ্চিমে ঢাকী নদী।
 ♦ মাধ্যমিক বিদ্যালয় ♦
পূর্বের চেয়ারম্যান গনের নামের তালিকাঃ- 
(ক)জনাব,কালি পদ হালদার।-১৯৭৩ সাল।
(খ)জনাব,অমূল্য রায়।------১৯৭৭ সাল। (গ)জনাব,খালেক সানা।-----১৯৮২ সাল। (ঘ)জনাব,কালি পদ হালদার—-১৯৮৭ সাল। (ঙ)জনাব,দীপংকর রায়-----১৯৯২ সাল। (চ)জনাব,সমরেশ চন্দ্র রায়।–-১৯৯৭ সাল। (ছ)জনাব,সমরেশ চন্দ্র রায়---২০০০ সাল।
(জ)জনাব,উমাশংক্ষার রায়---২০১০ সাল।
বানিশান্তা ইউনিয়ন

বানিশান্তা ইউনিয়ন বাংলাদেশের খুলনা জেলার দাকোপ উপজেলার অন্তর্গত একটি ইউনিয়ন।
বানিশান্তা ইউনিয়ন এর আয়তন ৬৯৫৪ একর (১৮.১২বর্গ কিলোমিটার)।
বাংলাদেশের ১৯৯১ সালের আদমশুমারি (লোক গণনা) অনুযায়ী বানীশান্তা ইউনিয়নর জনসংখ্যা ইলাতাই ১৪,৭৭৭ জন।
সুতারখালী ইউনিয়ন

সুতারখালী ইউনিয়ন বাংলাদেশের খুলনা জেলার দাকোপ উপজেলার অন্তর্গত একটি ইউনিয়ন।
সুতারখালী ইউনিয়ন এর আয়তন ৫০ বর্গ কি,মি,
শিবসা,সুতারখালী,ঢাকী নদী
গুপ্তধনের সন্ধানে

গুপ্তধনের সন্ধানে হল ২০১৮ সালের ২৭ এপ্রিল মুক্তিপ্রাপ্ত একটি বাংলা অ্যাকশন, অ্যাডভেঞ্চার ও রহস্যধর্মী চলচ্চিত্র। ধ্রুব বন্দ্যোপাধ্যায় স্বরচিত কাহিনি অবলম্বনে এই ছবিটি পরিচালনা করেন এবং শ্রীকান্ত মোহতা ও মহেন্দ্র সোনি শ্রীবেঙ্কটেশ ফিল্মসের ব্যানারে ছবিটি প্রযোজনা করেন।
এই ছবিটি মুক্তি পাওয়ার আগে বাংলা ভাষায় প্রধানত ফেলুদা ও ব্যোমকেশ বক্সী চরিত্র দু’টিকে নিয়েই গোয়েন্দা কাহিনি-ভিত্তিক চলচ্চিত্র নির্মিত হয়েছিল। এই ছবিটির মাধ্যমে "সোনাদা" চলচ্চিত্র ধারাবাহিকের সূচনা ঘটে। সমগ্র ধারাবাহিকটিকে "ইন্ডিয়ানা জোনস" ও "ন্যাশানাল ট্রেজার" চলচ্চিত্র ধারাবাহিক দু’টির সঙ্গে তুলনা করা হয়।
অক্সফোর্ড বিশ্ববিদ্যালয়ের ইতিহাসের অধ্যাপক সুবর্ণ সেন ওরফে সোনাদা (আবীর চট্টোপাধ্যায়) বেশ কয়েক বছর বিদেশে শিক্ষকতা করার পর ভারতে ফিরেছেন। তার ভাইপো আবীর (অর্জুন চক্রবর্তী) ও আবীরের ঘনিষ্ঠ বান্ধবী ঝিনুক (ইশা সাহা) তার সঙ্গে দেখা করেন। আবীর সোনাদা ও ঝিনুককে নিয়ে যায় মণিকান্তপুরে তাদের পৈতৃক ভিটেয়। সেখানে কিছুদিন আগে আবীরের পাগলাটে অথচ সুপণ্ডিত মামা হরিনারায়ণ সিংহ রায় রহস্যজনক পরিমণ্ডলের মধ্যে মারা গিয়েছিলেন। মণিকান্তপুরে পৌঁছে তারা জানতে পারেন, মুঘল সম্রাট শাহজাহানের দ্বিতীয় পুত্র শাহ সুজার ৩৫০ বছরের পুরনো রত্নভাণ্ডার সেই প্রাসাদোপম বাড়িরই কোথাও লুকানো আছে। মৃত্যুর আগে হরিনারায়ণ তার ডায়েরিতে সেই গুপ্তধনের সন্ধান একটি সংকেতের মাধ্যমে দিয়ে গিয়েছিলেন, যাতে আবীর সেটি খুঁজে বের করতে পারে। সেই সঙ্গে তারা এও জানতে পারে যে স্থানীয় প্রোমোটার তথা আগামী নির্বাচনের প্রার্থী দশাননদাও (রজতাভ দত্ত) সেই গুপ্তধনের খবর জানে এবং সেটি চুরি করতে চায়।
ছবিটির পরিচালক হলেন ধ্রুব বন্দ্যোপাধ্যায়। তিনি ও শুভেন্দু দাশমুন্সি ছবিটির গল্প রচনা করেন। পরিচালক দীর্ঘদিন ধরেই একটি "সোনাদা" ফ্র্যাঞ্চাইজের পরিকল্পনা করছিলেন। এই ধারাবাহিকের তিনটি গল্প ইতিমধ্যেই লেখা হয়ে গিয়েছে। শিশুকিশোরদের উপযোগী একটি গোয়েন্দা চলচ্চিত্র ধারাবাহিক নির্মাণের পরিকল্পনা করলেও তিনি গল্প ও ছবির অংশ হিসেবে ঐতিহাসিক ঘটনাবলি অন্তর্ভুক্ত করার সিদ্ধান্ত নেন। ২০১৭ সালের ডিসেম্বর মাসের শেষ দিকে ছবির শ্যুটিং শুরু হয়। কলকাতা ও বোলপুরের বিভিন্ন জায়গায় ছবিটি শ্যুট করা হয়।
২০১৮ সালের ২৭ মার্চ ছবির ট্রেলার প্রকাশিত হয় এবং ওই বছরই ২৭ এপ্রিল ছবিটি মুক্তিলাভ করে।
"গুপ্তধনের সন্ধানে" বক্স অফিসে বিরাট সাফল্য অর্জন করে। "আনন্দবাজার পত্রিকা" ছবিটিকে ১০-এর মধ্যে ৬ রেট দেয়। "দ্য ফার্স্ট পোস্ট" ছবিটিকে ৫-এর মধ্যে ৩ রেট দিয়ে ছবিটির সরল উপস্থাপনার প্রশংসা করে।
২০১৯ সালে ধ্রুব বন্দ্যোপাধ্যায়ের পরিচালনায় এই ছবির সিক্যোয়েল "দুর্গেশগড়ের গুপ্তধন" মুক্তির পরিকল্পনা গ্রহণ করা হয়েছে। এই ছবিটিতেও মুখ্য চরিত্রে আবীর চট্টোপাধ্যায়, অর্জুন চক্রবর্তী ও ইশা সাহা অভিনয় করবেন।
হরিঢালী ইউনিয়ন

হরিঢালী ইউনিয়ন বাংলাদেশের খুলনা জেলার পাইকগাছা উপজেলার অন্তর্গত একটি ইউনিয়ন।
এই ইউনিয়নের উত্তরে তালা উপজেলা এবংকপিলমুনি ইউনিয়ন, পূর্বে লতা ইউনিয়ন এবং পশ্চিমে সাতক্ষীরা জেলার তালা উপজেলার জালারপুর ইউনিয়ন এবং দক্ষিণে গদাইপুর ইউনিয়ন।
লতা ইউনিয়ন, পাইকগাছা

লতা ইউনিয়ন বাংলাদেশের খুলনা জেলার পাইকগাছা উপজেলার অন্তর্গত একটি ইউনিয়ন।
১৯৩২ সালে প্রতিষ্ঠিত ইউনিয়নটির আয়তন ৪৭বর্গ কিঃ। এর উত্তরে মাগুরখালী ইউনিয়ন, দক্ষিণে সোলাদানা ইউনিয়ন, পূর্বে দেলুটি ইউনিয়ন, পশ্চিমে কপিলমুনি ইউনিয়ন।
দেলুটি ইউনিয়ন

দেলুটি ইউনিয়ন বাংলাদেশের খুলনা জেলার পাইকগাছা উপজেলার অন্তর্গত একটি ইউনিয়ন।
পাইকগাছা খেকে ২৩ কিলোমিটার দাকোপ খেকে ১৬ কিলোমিটার বটিয়াঘাটা খেকে ১৮ কিলোমিটার ডুমুরিয়া খেকে ২৭ কিলোমিটার খুলনা খেকে ৩৬ কিলোমিটার। এই ইউনিয়নের উত্তরে ডুমুরিয়া উপজেলার মাগুরখালী ইউনিয়ন এবং বটিয়াঘাটা উপজেলার সুরখালী ইউনিয়ন, পূর্বে দাকোপ উপজেলার তিলডাঙ্গা ইউনিয়ন এবং পশ্চিমে লতা ইউনিয়ন এবং দক্ষিণে সোলাদানা ইউনিয়ন। 
বেসরকারী সংস্থা গুলো দেলুটি  ইউনিয়নের জনগণকে আর্থিক ভাবে সহায়তা প্রদানের জন্য শিক্ষা, স্বাস্থ্য, ক্ষুদ্র ঋণ সহ বিভিন্ন কার্যক্রম চালু রয়েছে।
বর্তমানে সরকারি বা বেসরকারী কোন ব্যাংক দেলুটি ইউনিয়নে কার্যক্রম নেই। স্থানীয় জনগণ বিদেশ থেকে রেমিটেন্স ট্রাষ্ট ব্যাংকের মাধ্যমে উত্তোলন করতে পারছে। দেলুটি ইউনিয়নে পোষ্ট অফিসের মাধ্যমে রেমিটেন্স এর টাকা ওয়েষ্টার্ন ইউনিয়নের বুথ থেকে উত্তোলন করতে পারে। 
দেলুটি ইউনিয়নে রয়েছে উল্লেখযোগ্য সংখ্যক নদী। এখানকার নদীগুলো হচ্ছে শিবসা নদী, দেলুতি নদী, গাছুয়া নদী, ডিহিবুড়া খাল চক্রিবক্রি খাল।
লস্কর ইউনিয়ন

লস্কর ইউনিয়ন বাংলাদেশের খুলনা জেলার পাইকগাছা উপজেলার অন্তর্গত একটি ইউনিয়ন।
পূর্বে সোলাদানা ইউনিয়ন, পশ্চিমে চাঁদখালী ইউনিয়ন, উত্তরে রাড়ুলি ইউনিয়ন এবং দক্ষিণে রয়েছে গড়ইখালী ইউনিয়ন। এই ইউনিয়নে ১০ টি মৌজা এবং ২২ টি গ্রাম আছে।
প্রাথমিক বিদ্যালয়
মাধ্যমিক বিদ্যালয়
ইবতেদায়ী মাদ্রাসা
সোলাদানা ইউনিয়ন

সোলাদানা ইউনিয়ন বাংলাদেশের খুলনা জেলার পাইকগাছা উপজেলার অন্তর্গত একটি ইউনিয়ন।
উত্তরে দেলুটি ইউনিয়ন ও লতা ইউনিয়ন দক্ষিণে গড়ইখালী ইউনিয়ন পূর্বে শিবসা নদী পশ্চিমে পাইকগাছা পৌরসভা ও শিবসা নদী। ১৯৭৫ সালে ইউনিয়নটি প্রতিষ্ঠিত হয়।
চাঁদখালী ইউনিয়ন

চাঁদখালী ইউনিয়ন বাংলাদেশের খুলনা জেলার পাইকগাছা উপজেলার অন্তর্গত একটি ইউনিয়ন
চাঁদখালী ইউনিয়নের উত্তরে রাড়ুলী ইউনিয়ন, দক্ষিণে আমাদী ইউনিয়ন, পূর্বে লস্কর ইউনিয়ন, এবং পশি্‌চমে কপোতাক্ষ নদ।
মনোজদের অদ্ভুত বাড়ি

মনোজদের অদ্ভুত বাড়ি হল ২০১৮ সালে মুক্তিপ্রাপ্ত একটি বাংলা কমেডি ড্রামা চলচ্চিত্র। শীর্ষেন্দু মুখোপাধ্যায় রচিত একই নামের একটি উপন্যাস অবলম্বনে নির্মিত এই ছবিটি পরিচালনা করেন অনিন্দ্য চট্টোপাধ্যায় ছবিতে মুখ্য ভূমিকায় অভিনয় করেন সৌমিত্র চট্টোপাধ্যায়, সন্ধ্যা রায় ও আবীর চট্টোপাধ্যায়। ২০১৮ সালের ১২ অক্টোবর উইন্ডোজ প্রোডাকশন হাউজের ব্যানারে ছবিটি মুক্তিলাভ করে।
হরিণগড়ের রাজা গোবিন্দনারায়ণ (সৌমিত্র চট্টোপাধ্যায়) ও রানিমার (সন্ধ্যা রায়) একমাত্র সন্তান কন্দর্পনারায়ণ (আবীর চট্টোপাধ্যায়) বহু বছর হল নিরুদ্দেশ। ছেলেবেলায় একটি ডাকাতের দল তাকে অপহরণ করেছিল। গোয়েন্দা বরদাচরণ (ব্রাত্য বসু) তার খোঁজ চালাচ্ছেন। গোবিন্দনারায়ণের প্রতিবেশী মনোজ (সোহম মৈত্র) এক অদ্ভুত একান্নবর্তী পরিবারের কনিষ্ঠতম সদস্য। সেই পরিবারের অন্যান্য মজাদার চরিত্র সংগীত শিক্ষক গণেশ ঘোষাল, কুলপুরোহিত সতীশ ভরদ্বাজ, শিক্ষক দুঃখহরণবাবু, পিসিমা (সোহাগ সেন), দাদা সরোজ (পূরব শীল আচার্য) ও ঝি কিরমিরিয়াকে নিয়ে নানা ঘটনার মধ্যে দিয়ে সে খুঁজে পায় কন্দর্পনারায়ণকে।
এই ছবিতে বিভিন্ন ভূমিকায় অভিনয় করেন:
কবিরহাট থানা

কবিরহাট থানা বাংলাদেশের নোয়াখালী জেলার অন্তর্গত কবিরহাট উপজেলার একটি থানা।
কবিরহাট উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম কবিরহাট থানার আওতাধীন।
অফিসার ইনচার্জ - রফিকুল ইসলাম
নরোত্তমপুর ইউনিয়ন, কবিরহাট

নরোত্তমপুর বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।
নরোত্তমপুর ইউনিয়নের আয়তন ১৪ বর্গ কিলোমিটার।
২০১১ সালের আদমশুমারি অনুয়ায়ী নরোত্তমপুর ইউনিয়নের জনসংখ্যা ২৫,৭৩৩ জন।
কবিরহাট উপজেলার উত্তর-পশ্চিমাংশে নরোত্তমপুর ইউনিয়নের অবস্থান। এ ইউনিয়নের পূর্বে বাটইয়া ইউনিয়ন; দক্ষিণে কবিরহাট পৌরসভা ও সুন্দলপুর ইউনিয়ন; পশ্চিমে নোয়াখালী সদর উপজেলার নিয়াজপুর ইউনিয়ন এবং উত্তরে নোয়াখালী সদর উপজেলার নিয়াজপুর ইউনিয়ন, বেগমগঞ্জ উপজেলার কাদিরপুর ইউনিয়ন ও সেনবাগ উপজেলার নবীপুর ইউনিয়ন অবস্থিত।
নরোত্তমপুর ইউনিয়ন কবিরহাট উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী নরোত্তমপুর ইউনিয়নের স্বাক্ষরতার হার ৫১.৯%। এ ইউনিয়নে ৭টি উচ্চ বিদ্যালয়, ৩টি দাখিল মাদ্রাসা, ৭টি সরকারি প্রাথমিক বিদ্যালয় রয়েছে।
প্রাথমিক বিদ্যালয়
মাধ্যমিক স্কুল -
১) সদর নরোত্তমপুর উচ্চ বিদ্যালয়।
২) ছনখোলা আলামিয়া ইসলামিয়া আলিম মাদ্রাসা।
এ. কে. এম সিরাজ উল্যাহ বি. কম (চেয়্যারমান)
মেম্বারবৃন্দঃ
২. আবু জাফর উল্ল্যাহ বাহার (৪ নং ওয়ার্ড মেম্বার)
৩.শেখ হেলাল উদ্দিন (৩নং ওয়ার্ড মেম্বার)
৪. আদিলুজ্জামান বাবু (১ নংওয়ার্ড মেম্বার)
৫.লালন (৬নংওয়ার্ড মেম্বার)
সুন্দলপুর ইউনিয়ন, কবিরহাট

সুন্দলপুর বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।
সুন্দলপুর ইউনিয়নের আয়তন ১৯.৫৬ বর্গ কিলোমিটার। 
২০১১ সালের আদমশুমারি অনুয়ায়ী নরোত্তমপুর ইউনিয়নের জনসংখ্যা ৩০,৭৩৮ জন। 
কবিরহাট উপজেলার পশ্চিমাংশে সুন্দলপুর ইউনিয়নের অবস্থান। এ ইউনিয়নের উত্তরে নরোত্তমপুর ইউনিয়ন, পূর্বে কবিরহাট পৌরসভা, দক্ষিণে ঘোষবাগ ইউনিয়ন ও ধানসিঁড়ি ইউনিয়ন এবং পশ্চিমে নোয়াখালী সদর উপজেলার অশ্বদিয়া ইউনিয়ন অবস্থিত। 
সুন্দলপুর ইউনিয়ন কবিরহাট উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী নরোত্তমপুর ইউনিয়নের স্বাক্ষরতার হার ৫২.৯%। এ ইউনিয়নে ১টি কলেজ, ৪টি উচ্চ বিদ্যালয়, ১টি দাখিল মাদ্রাসা, ১০টি সরকারি প্রাথমিক বিদ্যালয় রয়েছে।
কলেজ
প্রাথমিক বিদ্যালয়
একরামুল করিম চৌধুরী এমপি নোয়াখালী ৪
কবিরহাট বাজার থেকে দুই কিলোমিটার পশ্চিম দক্ষিণে
কালামুন্সি বাজার
আবদুল্লাহ মিয়ারহাট
হাজিরহাট বাজার
শিরিন গার্ডেন তেতুলতলা বাজার সংলগ্ন
== জনপ্রতিনিধি =
মোঃ ইলিয়াস মিয়া
দামোদর ইউনিয়ন

দামোদর ইউনিয়ন বাংলাদেশের খুলনা জেলার ফুলতলা উপজেলার অন্তর্গত একটি ইউনিয়ন।
এই ইউনিয়নের দক্ষিণে ১ নং আটরা গিলাতলা ইউনিয়ন,উত্তরে ৪নং ফুলতলা ইউনিয়ন,পূর্বে ভৈরব নদ,পশ্চিমে বিল ডাকাতিয়া ও ৩নং জামিরা ইউনিয়ন অবস্থিত। এর আয়তন ২১.৫ বর্গ কি:মি:। ইউনিয়নের জনসংখ্যা ৩৬৭৪২ জন। ইউনিয়ন পরিষদ ভবনটি জেলা সদর থেকে ২৩ কি:মি: এবং উপজেলা সদর থেকে ২০০মি: দুরে অবস্থিত। ফুলতলা উপজেলার সন্নিকটে যশোর রোডের পূর্ব পাশে অবস্থিত ইউনিয়নটির স্থাপন কাল ২৪/১১/২০০৩ সাল। বর্তমান চেয়ারম্যানের নাম শরীফ মোহাম্মদ ভূইয়া।
দামোদর ইউনিয়ন পরিষদের পূর্ব পার্শে ভৈরব নদীর তীরে অবস্থিত খুলনা জেলার সর্ব বৃহৎ হাট "ফুলতলা হাট" অবস্থিত।
দামোদর ইউনিয়নে মোট ৪ টি খাল আছে। খালগুলো হচ্ছে গাড়াখোলা খাল, গোলদারপাড়া খাল, বরনপাড়া খাল, জোড়াবটতলা খাল।
আটরা গিলাতলা ইউনিয়ন

আটরা গিলাতলা ইউনিয়ন বাংলাদেশের খুলনা জেলার ফুলতলা উপজেলার অন্তর্গত একটি ইউনিয়ন।
আটরা গিলাতলা ইউনিয়ন খুলনা জেলার ফুলতলা উপজেলায় অবস্থিত। এটি ফুলতলা উপজেলা হতে দক্ষিণ দিকে অবস্থিত। আটরা গিলাতলা ইউনিয়নের উত্তরে দামোদার ইউপি, পুর্বে ভৈরব নদী, দক্ষিণে খুলনা সিটি করপারেশনের এর ১ নং ওয়ার্ড এবং যোগীপোল ইউনিয়ন পরিষদ এবং পশ্চিমে বিল ডাকাতিয়া। এই ইউনিয়নের আয়তন ১৯.৫৪ বর্গ কিলোমিটার। মোট জমির পরিমান ৪৮৩০,৪৮ হেক্টর।
২০১০ সালের ভোটার তালিকা অনুযায়ী ইউনিয়নের মোট জনসংখ্যা,
অত্র আটরা গিলাতলা ইউনিয়নে মোট  আটটি গ্রাম আছে, গ্রামগুলি  অনেক সুন্দর ও মনোরম।
হাট-বাজারের সংখ্যা মোটঃ ৬ টি
অত্র আটরা গিলাতলা ইউনিয়নে ভৈরব নদী অবস্থিত। নদীতে জেলে সম্প্রদায় মাছ ধরে জীবিকা নির্বাহ করে ও যোগাযোগের জন্য লঞ্চ, স্টিমার ও কার্গো জাহাজ চলাচল করে। নদী ছাড়া ইউনিয়নে বেশকিছু খাল রয়েছে। যে সকল খাল সমূহ অত্র ইউনিয়নে আছে,
আটরা গিলাতলা ইউনিয়নে অনেক দশর্নীয় স্থান আছে। যার মধ্যে খুলনার বৃহত্তম জাহানাবাদ সেনানিবাস, বনবিলাস চিড়িয়াখানা, বৃহত্তম জাহানাবাদ সেনানিবাস শিশুপার্ক অন্যতম। পুলিশ ফায়ারিং রেঞ্জ , বিএনসিসি ক্যাম্প। এছাড়াও আছে ভৈরব নদী, বাইপাস সড়ক ও বিল-ডাকাতিয়া ।
ধানসিঁড়ি ইউনিয়ন

ধানসিঁড়ি বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।
ধানসিঁড়ি ইউনিয়নের আয়তন ৪০.২৬ বর্গ কিলোমিটার। 
২০১১ সালের আদমশুমারি অনুয়ায়ী ধানসিঁড়ি ইউনিয়নের জনসংখ্যা ৩৬,১৪০ জন। 
কবিরহাট উপজেলার দক্ষিণ-পশ্চিমাংশে ধানসিঁড়ি ইউনিয়নের অবস্থান। এ ইউনিয়নের উত্তরে সুন্দলপুর ইউনিয়ন, পূর্বে ঘোষবাগ ইউনিয়ন, দক্ষিণ-পশ্চিমে নোয়াখালী সদর উপজেলার নোয়াখালী ইউনিয়ন এবং পশ্চিমে নোয়াখালী সদর উপজেলার অশ্বদিয়া ইউনিয়ন অবস্থিত। 
ধানসিঁড়ি ইউনিয়ন কবিরহাট উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ধানসিঁড়ি ইউনিয়নের স্বাক্ষরতার হার ২৫.৮%। এ ইউনিয়নে ৫টি সরকারি প্রাথমিক বিদ্যালয় রয়েছে।
প্রাথমিক বিদ্যালয়
কবিরহাট উপজেলা থেকে সিএনজি যোগে কালামুন্সী হয়ে কোম্পানীর হাট থেকে মুকবুল চৌধুরীর হাট বাজার আসতে হবে। মুকবুল চৌধুরীর হাট বাজারের পরেই ধানসিঁড়ি ইউপি অফিস দেখা যাবে। 
খাল ও নদীর তালিকা 
হাট-বাজারের তালিকা
ঘোষবাগ ইউনিয়ন

ঘোষবাগ বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।
ঘোষবাগ ইউনিয়নের আয়তন ২৫.৮৪ বর্গ কিলোমিটার। 
২০১১ সালের আদমশুমারি অনুয়ায়ী ধানসিঁড়ি ইউনিয়নের জনসংখ্যা ২১,৯৫৭ জন। 
কবিরহাট উপজেলার দক্ষিণাংশে ঘোষবাগ ইউনিয়নের অবস্থান। এ ইউনিয়নের পূর্বে চাপরাশিরহাট ইউনিয়ন ও ধানশালিক ইউনিয়ন, উত্তরে কবিরহাট পৌরসভা ও সুন্দলপুর ইউনিয়ন, পশ্চিমে ধানসিঁড়ি ইউনিয়ন এবং দক্ষিণে কোম্পানীগঞ্জ উপজেলার চর এলাহী ইউনিয়ন অবস্থিত। 
ঘোষবাগ ইউনিয়ন কবিরহাট উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ধানসিঁড়ি ইউনিয়নের স্বাক্ষরতার হার ৩৮.৫%। এ ইউনিয়নে ৪টি সরকারি প্রাথমিক বিদ্যালয় রয়েছে।
প্রাথমিক বিদ্যালয়
কে এম আলাউদ্দিন
ধানশালিক ইউনিয়ন

ধানশালিক বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।
ধানশালিক ইউনিয়নের আয়তন ৪৫.৩৮ বর্গ কিলোমিটার। 
২০১১ সালের আদমশুমারি অনুয়ায়ী ধানশালিক ইউনিয়নের জনসংখ্যা ১৪,৯৬৫ জন। 
কবিরহাট উপজেলার পূর্বাংশে ধানশালিক ইউনিয়নের অবস্থান। এ ইউনিয়নের উত্তরে চাপরাশিরহাট ইউনিয়ন ও বাটইয়া ইউনিয়ন; পশ্চিমে কবিরহাট পৌরসভা ও ঘোষবাগ ইউনিয়ন; দক্ষিণে পশ্চিমে ধানসিঁড়ি ইউনিয়ন এবং পূর্বে ও দক্ষিণে কোম্পানীগঞ্জ উপজেলার চর ফকিরা ইউনিয়ন, চরএলাহি ইউনিয়ন অবস্থিত। 
ধানশালিক ইউনিয়ন কবিরহাট উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ধানশালিক ইউনিয়নের স্বাক্ষরতার হার ৩৭.২%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৯টি সরকারি প্রাথমিক বিদ্যালয় রয়েছে।
১। মুড়া আমিরাবাদ সরকারি প্রাথমিক বিদ্যালয়
২। পূর্ব চর গুল্যাখালী সরকারি প্রাথমিক বিদ্যালয়
৩। জনতা বাজার এ খায়ের সরকারি প্রাথমিক বিদ্যালয়
৪। চর মণ্ডলিয়া সরকারি প্রাথমিক বিদ্যালয়
৫। চর গুল্যাখালী সরকারি প্রাথমিক বিদ্যালয়
৬। লামছি প্রসাদ সরকারি প্রাথমিক বিদ্যালয়
৭। পশ্চিম চর গুল্যাখালী আমিন উল্যা সরকারি প্রাথমিক বিদ্যালয়
৮। মধ্যম চর মণ্ডলিয়া সরকারি প্রাথমিক বিদ্যালয়
৯। দক্ষিণ মুড়া আমিরাবাদ বেগম মারজাহান সরকারি প্রাথমিক বিদ্যালয়
"বর্তমান পরিষদ"
বাটইয়া ইউনিয়ন

বাটইয়া বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।
বাটইয়া ইউনিয়নের আয়তন ১৪.৩৩ বর্গ কিলোমিটার। 
২০১১ সালের আদমশুমারি অনুয়ায়ী বাটইয়া ইউনিয়নের জনসংখ্যা ২৫,২২১ জন। 
কবিরহাট উপজেলার উত্তর-পূর্বাংশে বাটইয়া ইউনিয়নের অবস্থান। এ ইউনিয়নের পশ্চিমে নরোত্তমপুর ইউনিয়ন, দক্ষিণ-পশ্চিমে কবিরহাট পৌরসভা, দক্ষিণে ধানশালিক ইউনিয়ন, পূর্বে কোম্পানীগঞ্জ উপজেলার সিরাজপুর ইউনিয়ন এবং উত্তরে সেনবাগ উপজেলার নবীপুর ইউনিয়ন অবস্থিত। 
বাটইয়া ইউনিয়ন কবিরহাট উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বাটইয়া ইউনিয়নের স্বাক্ষরতার হার ৬৫.৭%। এ ইউনিয়নে ৩টি উচ্চ বিদ্যালয়, ৩টি মাদরাসা, ৭টি সরকারি প্রাথমিক বিদ্যালয় রয়েছে।
প্রাথমিক বিদ্যালয়
কবিরহাট উপজেলা কিংবা কবিরহাট বাজার থেকে বসুরহাট রোড হয়ে ভূঁইয়ারহাট বাজারে আসলে বাজারের উত্তর পার্শ্বে বাটইয়া গ্রামে বাটইয়া ইউনিয়ন পরিষদ ভবন দেখা যাবে। 
খাল ও নদীর তালিকা 
হাট-বাজারের তালিকা 
বর্তমান পরিষদ 
প্রাক্তন চেয়ারম্যানগণের তালিকা
গারসির জেলা

গারসির জেলা (অথবা গার্মসার) আফগানিস্তানের হেলমান্দ প্রদেশের দক্ষিণাঞ্চলে অংশে অবস্থিত একটি অন্যতম জেলা। জেলাটি অনেক দীর্ঘ কিন্তু এখানকার সকল গ্রামই হেলমান্দ নদীর তীরে অবস্থিত এবং বাকিটা মরুভূমি। জেলাটির রাজধানী শহর গারসি হেলমান্দ নদীর পূর্ব তীরে উত্তর-পশ্চিমে অবস্থিত।
২০০২ সালের আদমশুমারীর হিসাব অনুযায়ী জেলাটিতে ৮৫,৫০০ জন এর মত জনসংখ্যা রয়েছে, যার মধ্যে ৯৯% ভাগ পশতু সম্প্রদায়ের এবং ১% বেলোচী সম্প্রদায়ের।
জেলাটিতে মূলত হত-দরিদ্রদের বসবাস। আয়ের মূল উৎসের মধ্যে রয়েছে দৈনিক মজুরি (শ্রমিক, ফল বাজারে কাজ এবং বাড়িতে গিয়ে পণ্য বিক্রয় করা, গাড়ি চালনা, দোকান ইত্যাদি) এবং কৃষি কাজ। আয়ের প্রধান উৎস হচ্ছে কৃষি এবং অধিকাংশ কৃষি জমিতেই সেচ কাজ করা হয়।
ইকবাল মাহমুদ

ইকবাল মাহমুদ (জন ৮ মার্চ ১৯৪০) হচ্ছেন একজন বাংলাদেশী শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) একজন সাবেক উপাচার্য। শিক্ষাক্ষেত্রে অবদানের জন্য ২০০৫ সালে তিনি বাংলাদেশ সরকার কর্তৃক একুশে পদকে ভূষিত হন।
মাহমুদ ৮ মার্চ, ১৯৪০ সালে ঢাকার রমনায় জন্মগ্রহণ করেন। ১৯৫৪ সালে সিলেট সরকারি উচ্চ বিদ্যালয় থেকে তিনি ম্যাট্রিক পরীক্ষায় উত্তীর্ণ হন এবং ১৯৫৬ সালে সিলেটের মুরারিচাঁদ কলেজ থেকে ইন্টারমিডিয়েট পরীক্ষায় উত্তীর্ণ হন। তিনি আহসানউল্লাহ ইঞ্জিনিয়ারিং কলেজ (পরবর্তীতে বাংলাদেশ প্রকৌশল বিশ্ববিদ্যালয়) থেকে ১৯৬০ সালে কেমিক্যাল ইঞ্জিনিয়ারিংয়ে স্নাতক ডিগ্রী লাগ করেন। তিনি ১৯৬২ এবং ১৯৬৪ সালে ম্যানচেস্টার বিশ্ববিদ্যালয় থেকে যথাক্রমে স্নাতকোত্তর ও পিএইচ.ডি. ডিগ্রী অর্জন করেন।
মাহমুদ ১৯৬৪ সালের অক্টোবরে একজন সহকারী অধ্যাপক হিসেবে ইপুয়েটে (পরবর্তীতে বুয়েট) যোগদান করেন। তিনি ২৭ নভেম্বর, ১৯৯৬ থেকে ১৪ অক্টোবর, ১৯৯৮ পর্যন্ত তার কর্মকালীন সময়ে বুয়েটের একজন উপাচার্যের দায়িত্ব পালন করেন। ২০০০-এর সেপ্টেম্বরে তিনি কেমিক্যাল ইঞ্জিনিয়ারিং বিভাগের অধ্যাপকের পদ থেকে অবসর গ্রহণ করেন।
বিশ্বনাথ মুখার্জী

বিশ্বনাথ মুখার্জী (১৮৯৯ - ১০ ডিসেম্বর ১৯৭৪) একজন ব্রিটিশবিরোধী বাঙালি বিপ্লবী।
বিশ্বনাথ মুখার্জী অনুশীলন সমিতি ও হিন্দুস্তান রিপাবলিকান অ্যাসোসিয়েসন দলের বিশিষ্ট সভ্য ছিলেন। স্বাধীনতা আন্দোলনের কাজে তিনি যতীন্দ্র নাথ দাস ও শচীন্দ্রনাথ সান্যালের সহযোগী ছিলেন। দক্ষিণেশ্বর বোমার ষড়যন্ত্র, অর্থসংগ্রহের চেষ্টায় রাজনৈতিক ডাকাতি প্রভৃতির সঙ্গে যুক্ত ছিলেন এবং এর জন্য কয়েকবার কারারুদ্ধ হন।
বিভূতিভূষণ সরকার (বিপ্লবী)

বিভূতিভূষণ সরকার (১৮৯০ - ১৯৪২) ভারতীয় উপমহাদেশের ব্রিটিশ বিরোধী স্বাধীনতা আন্দোলনের এবং অগ্নিযুগের একজন বাঙালি বিপ্লবী ছিলেন। তিনি সিক্রেট সোসাইটির সদস্য ছিলেন। তিনি চন্দননগরের কাছে লেফটেন্যান্ট-গভর্নরের ট্রেনটি লাইনচ্যুত করার দ্বিতীয় প্রয়াসে অংশ নিয়েছিলেন। 
বিভূতিভূষণ সরকারের জন্ম বেঙ্গল প্রেসিডেন্সির অধুনা পশ্চিমবঙ্গের নদীয়া জেলার শান্তিপুর মহকুমার সূত্রগড় গ্রামে। পিতার নাম সারদাশঙ্কর সরকার।
তাদের পরিবার পরে পশ্চিমবঙ্গের বাঁকুড়া জেলার রানিবাঁধের কাছে ছেন্দা পাথরের জঙ্গল-পরিহিত পাহাড়ি গ্রামে চলে এসেছিল, যেখানে তিনি একটি গোপন সমিতি সংগঠিত করেছিলেন, যা শহীদ ক্ষুদিরাম বসুর বিপ্লবী আদর্শে প্রথম দীক্ষার স্থান বলে মনে করা হত। মানিকতলা বোমা মামলায় বিপ্লবী থেকে সরকারি অনুমোদনকারী নরেন গোঁসাই বিভূতিভূষণকে যুগান্তর দলে অন্তর্ভুক্ত করেছিলেন।
লেফটেন্যান্ট গভর্নর অ্যান্ড্রু ফ্রেজারের উপর পরিকল্পিত আক্রমণে বারীন্দ্রকুমার ঘোষের সাথে ইনার সার্কেলের সদস্য বিভূতিভূষণ ছিলেন। ১৯০৭ সালের ৬ ডিসেম্বর মেদিনীপুরের নারায়ণগড়ের কাছে বারীন্দ্রকুমার, প্রফুল্ল চাকী ও বিভূতিভূষণ হেমচন্দ্র কানুনগোর তৈরি একটি বোমা নিক্ষেপ করেন। প্রফুল্ল চাকী ও বিভূতিভূষণ সরকার মেদিনীপুরের কাছে নারায়ণগড়ে রেললাইনের তলায় গর্ত খুঁড়তে গিয়েছিলেন। কোদালের কাজ শেষ করে তারা কলকাতায় ফিরে আসেন এবং ৩ ডিসেম্বর বারীণ ও বোমা নিয়ে ফিরে আসেন। গর্তে রেখে ফিউজ সেট করে বিকেল ৪টা থেকে সকাল পর্যন্ত লাইনের কাছে ট্রেনের জন্য অপেক্ষা করেন তাঁরা। কিন্তু ট্রেন আসেনি। প্রফুল্ল ও বিভূতিভূষণ বোমা খুঁড়লেন আর বারীণ তড়িঘড়ি কলকাতায় ফিরে গেলেন। মিঃ ফ্রেজার আখোতো এবং ট্র্যাকগুলিতে কাজ করা একদল মারাঠি কুলিকে গ্রেপ্তার করা হয়েছিল।
মানিকতলা গার্ডেন হাউসে আশ্রয় নিয়ে বোমার অস্থায়ী কারখানা গড়ে তোলেন তিনি। পরে তিনি উল্লাস্কর, বারীন্দ্রকুমার এবং প্রফুল্ল চক্রবর্তীর সাথে বোমা পরীক্ষার জন্য দেওঘরের ধীরিয়া পাহাড়ে যান। প্রফুল্ল পাহাড়ের দেয়ালে বোমাটি নিক্ষেপ করলে প্রচণ্ড বিস্ফোরণ ঘটে এবং ঘটনাস্থলেই তার মৃত্যু হয়; উল্লাসকর দত্তও আহত হয়েছিলেন, তবে কয়েক দিনের মধ্যেই তিনি সুস্থ হয়ে ওঠেন।
কলকাতার পুলিশ কমিশনার চার্লস টেগার্ট যখন বাঁকুড়া জেলা সফরে ছিলেন, তখন বিভূতিভূষণকে গ্রেফতার করা হয়। কলকাতায় আনা হলে নারায়ণগড়, মানিকতলা ও দেওঘর বোমা মামলায় তাঁর বিচার হয়। আদালত তাকে আন্দামানে পরিবহনসহ দশ বছরের সশ্রম কারাদণ্ড দেয়।
আলিপুর বোমা মামলায় ১০ বছরের সশ্রম কারাদণ্ড হয় তাঁর। তাঁকে আন্দামানের সেলুলার জেলে পাঠিয়ে দেওয়া হয়। ১৯১৪ সালের সেপ্টেম্বরে তাকে মূল ভূখণ্ডে ফিরিয়ে আনা হয়।
বিভূতিভূষণ সরকার (বিপ্লবী ও শিল্পোদ্যোগী)

'বিভূতিভূষণ সরকার' (২ মে ১৯১৭ - ২২ জানুয়ারি ১৯৭২) একজন ব্রিটিশ বিরোধী স্বাধীনতা সংগ্রামী এবং শিল্পোদ্যোগী। তিনি কৃষ্ণা গ্লাস ওয়ার্কস শিল্পসংস্থার প্রতিষ্ঠাতা।
বিভূতিভূষণ সরকার ১৯১৭ সালের ২ মে চট্টগ্রামের রাউজান থানার চিকদাইর গ্রামে জন্মগ্রহণ করেন।
১৯৩০ খ্রিষ্টাব্দে মাস্টারদা সূর্য সেনের নেতৃত্বে চট্টগ্রাম বিপ্লব সংগঠিত হয়। বিভূতিভূষণের তখন মাত্র ১৩ বছর বয়স। কিন্তু এই বয়সেই তিনি বিপ্লবী দলের সঙ্গে যুক্ত হয়ে যান। চট্টগ্রাম অস্ত্রাগার লুন্ঠনের সঙ্গে যুক্ত বিপ্লবীদের সাথে যোগাযোগের কারণে তিনি চট্টগ্রাম অস্ত্রাগার আক্রমণ মামলায় অভিযুক্ত হয়ে গ্রেপ্তার হন। তিনি সাজাপ্রাপ্ত হয়ে বার্মার আকিয়াব প্রদেশের থারওয়াডি জেলে বন্দী হন। কারাগার থেকে তিনি আসন্ন ম্যাট্রিক পরীক্ষার প্রস্ততি নিতে চেয়েছিলেন কিন্তু কর্তৃপক্ষ কারাগারে তাকে পড়াশোনার সুযোগ দানে অস্বীকার করলে তিনি প্রতিবাদ করেন। ম্যাট্রিক পরীক্ষার দুই মাস আগে তিনি জেল থেকে ছাড়া পেয়ে পরীক্ষা দিয়ে কৃতিত্বের সাথে উত্তীর্ণ হন। তিনি এরপর আইএসসি পরীক্ষায় দ্বিতীয়, বিএসসি পরীক্ষায় প্রথম শ্রেনীতে প্রথম এবং এমএসসিতে প্রথম শ্রেনীতে দ্বিতীয় স্থান অধিকার করেন। তিনি আইসিএস পরীক্ষার জন্য মনোনীত হন কিন্তু বিপ্লবী রাজনীতির সঙ্গে যোগ থাকার জন্য তাকে ব্রিটিশ সরকার পরীক্ষায় বসার অনুমতি দেয়নি।
এরপর বিভূতিভূষণ সরকার শিল্পোদ্যোগী হিসাবে নিজেকে প্রতিষ্ঠিত করার সিদ্ধান্ত নেন। তিনি চট্টগ্রাম থেকে কলকাতায় চলে আসেন এবং দক্ষিণ কলকাতার একজন বিখ্যাত ডাক্তারের কন্যা কৃষ্ণাকে বিবাহ করেন।
১৯৪৩ খ্রিষ্টাব্দে তিনি ৬ হাজার টাকার পুঁজি নিয়ে কলকাতার যাদবপুরে একটি শিল্প প্রতিষ্ঠা করেন। তার স্ত্রীর নামে এই সংস্থাটির নাম হয় 'কৃষ্ণা গ্লাস ওয়ার্কস'। তার পরিচালনায় কৃষ্ণা গ্লাস ওয়ার্কস একটি বড় কাঁচ পাত্র উৎপাদনকারী সংস্থাতে পরিণত হয়। ষাটের দশকের শেষের দিকে এটি ভারতের অন্যতম কাঁচশিল্পের মর্যাদা লাভ করে। সেই সময় যাদবপুর, বারুইপুর ও মুম্বাইতে কৃষ্ণা গ্লাস ফ্যাক্টরির তিনটি শাখা শুরু হয়। এগুলিতে প্রায় ২৫০০ কর্মীর কর্মসংস্থানের সুযোগ হয়। তিনি অল ইন্ডিয়া গ্লাস ম্যানুফ্যাকচারার্স অ্যাসোসিয়েশনের প্রেসিডেন্ট এবং রপ্তানি উন্নয়ন কাউন্সিলের চেয়ারম্যান নির্বাচিত হন। এছাড়া তিনি দক্ষিণ কলকাতা রোটারি ক্লাবের সভাপতি নির্বাচিত হন।
বিভূতিভূষণ সরকার দুই পুত্র এবং এক কন্যার পিতা। তার এক পুত্র ডাঃ কুনাল সরকার প্রতিষ্ঠিত হৃৎপিণ্ড শল্যচিকিৎসক।
বিভূতিভূষণ সরকার ১৯৭২ সালের ২২ জানুয়ারি আকস্মিকভাবে হৃদরোগে আক্রান্ত হয়ে মাত্র ৫৫ বছর বয়সে মারা যান।
খানাশিন জেলা

রেগ (খানাশিন) জেলা আফগানিস্তানের হেলমান্দ প্রদেশের দক্ষিণ-পূর্ব অঞ্চলে অবস্থিত একটি জেলা। জেলাটি হেলমান্দ নদীকে সাথে নিয়ে ওয়েস্টার্ন ব্যাংককে এর সাথে মিলিত হয়েছে। এখানকার জনসংখ্যা প্রায় ২৫,৬০০, (যার ৮০% পশতু সম্প্রদায়ের এবং ২০% বেলোচী সম্প্রদায়ের। খানাশিন হচ্ছে জেলাটির প্রধান গ্রাম।
জেলাটি প্রায় সকল জায়গা মরুভূমিতে দখল করে আছে এবং প্রায় সকল গ্রামই হেলমান্দ নদী বরাবরে অবস্থান করছে। জেলাটিতে খরা চরমভাবে প্রভাবিত হয় এবং কৃষিক্ষেত্র ধ্বংসপ্রাপ্ত হয়। বেকারত্বের হার প্রায় ৮০% এর উপরে লক্ষ্য করা যায়।
চাপড়া সমষ্টি উন্নয়ন ব্লক

চাপড়া হল পশ্চিমবঙ্গের নদীয়া জেলার কৃষ্ণনগর সদর মহকুমার অন্তর্গত একটি সমষ্টি উন্ননয়ন ব্লক এবং সেন্সাস টাউন। এটি চাপড়া থানা ও চাপড়া বিধানসভা কেন্দ্রের অধীন।
চাপড়া ভারত-বাংলাদেশ সীমান্তবর্তী অঞ্চলে অবস্থিত। উত্তরে তেহট্ট মহকুমা, পূর্বে বাংলাদেশের মেহেরপুর, চুয়াডাঙা জেলা জেলা, পশ্চিম দিকে কৃষ্ণনগর ২ নং ব্লক ও নাকাশীপাড়া এবং দক্ষিণে কৃষ্ণগঞ্জ সমষ্টি উন্নয়ন ব্লক অবস্থিত। 
২০১১ সালের জনগননা অনুযায়ী চাপড়ার মোট জনসংখ্যা হল ৩১০৬৫২ যার মধ্যে পুরুষ ও নারী অনুপাত যথাক্রমে ৫১% ও ৪৯%। অনূর্ধ্ব ৬ বছরের শিশুর জনসংখ্যা ৩৭৯৫৩ জন। এই ব্লকের অধীনে একটি মাত্র সেন্সাস টাউন হল চাপড়া।
১১ নং রাজ্য সড়ক চাপড়ার ওপর দিয়ে গেছে। এই রাস্তার মাধ্যমে চাপড়া জেলাসদর শহর কৃষ্ণনগরের সাথে যুক্ত। কৃষ্ণনগর হতে চাপড়ার দূরত্ব ২০ কিলোমিটার। নিকটবর্তী রেলস্টেশন কৃষ্ণনগর সিটি জংশন।
মতিউর রহমান মল্লিক (শহীদ)

শহীদ মতিউর রহমান মল্লিক (২৪ জানুয়ারি ১৯৫৩ – ২৪ জানুয়ারি ১৯৬৯) ১৯৬৯ সালের গণআন্দোলনে শহীদ হন। ১৯৬৯ সালের ২০ জানুয়ারি কারফিউ ভেঙে ছাত্ররা মিছিল বের করলে পুলিশ সেই মিছিলে গুলি চালায়। ২৪ জানুয়ারি ঢাকায় আবার মিছিল হয় এবং সেদিন পুলিশ গুলি করলে মতিউর রহমান মল্লিক নিহত হন। স্বাধীনতা ও মুক্তিযুদ্ধে বিশেষ অবদানের জন্য ২০১৮ সালে তিনি স্বাধীনতা পদক পান। তার মৃত্যুর দিনটিকে বাংলাদেশে গণঅভ্যুত্থান দিবস হিসেবে পালন করা হয়।
শহীদ মতিউর রহমান মল্লিকের জন্ম ঢাকায়। তার বাবার নাম আজাহার আলী মল্লিক।
রামচন্দ্র বিট্ঠল লাড়

ভাঊ দাজি লাড় (রামচন্দ্র বিট্ঠল লাড়) (১৮২২–৭৪) ছিলেন একজন  ভারতীয় চিকিৎসক, সংস্কৃত বিদ্বান তথা একজন পুরাতত্ত্ববিদ, তিনি গোয়ার মান্দ্রেঁ নামক একটি গ্রামে, গৌড় সরস্বত ব্রাহ্মণ পরিবারে জন্মগ্রহণ করেন এবং পরবর্তীকালে পরিবারের সাথে মুম্বই চলে আসেন।
লাড ১৮২২ সালে মান্দ্রেঁ (মঞ্জরি) গোয়ার একটি গৌড় সরস্বত ব্রাহ্মণ পরিবারে জন্মগ্রহণ করেন। একজন ইংরেজ, দাবা খেলায় তার দক্ষতা দেখে তার বাবাকে ছেলেটিকে ইংরেজি শিক্ষা দিতে রাজি করান।
ভাউ মুম্বই চলে আসেন এবং এলফিনস্টোন ইনস্টিটিউশনে তার স্কুলের পড়াশোনা সম্পন্ন করেন। এই সময়ে তিনি শিশুহত্যার উপর একটি প্রবন্ধ লেখার জন্য একটি পুরস্কার জিতেছিলেন এবং এলফিনস্টোন ইনস্টিটিউশনে একজন শিক্ষক নিযুক্ত হন। এরপর তিনি গ্রান্ট মেডিকেল কলেজে মেডিসিন নিয়ে পড়াশোনা করেন। তিনি কলেজের প্রথম স্নাতক ব্যাচ ১৮৫০ সালের ক্লাসের অন্তর্ভুক্ত ছিলেন।
ডাঃ ভাঊয়ের কর্মজীবন ছোট দুর্ঘটনা থেকে উদ্ভূত মহান ফলাফলের একটি আকর্ষণীয় উদাহরণ। একজন ইংরেজ, দাবা খেলাতে তার দক্ষতা দেখে তার বাবাকে একটি ইংরেজি বিদ্যালয়ে শিক্ষা দেওয়ার পরামর্শ দেয়।
ভাঊ মুম্বইতে চলে যান এবং এলফিনস্টন ইনস্টিটিউশন থেকে তার পড়াশোনা সম্পন্ন করেন। এই সময় তিনি ভ্রূণহত্যার উপর একটি প্রবন্ধ লেখার জন্য একটি পুরস্কার জিতেছিলেন এবং এলফিনস্টন ইনস্টিটিউশনের শিক্ষক হিসেবে নিযুক্ত হন। এরপর তিনি গ্রান্ট মেডিকেল কলেজে ভেষজ বিষয়ে অধ্যায়ন শুরু করেন। তিনি ১৮৫০ খ্রিষ্টাব্দের ব্যাচে ছিলেন এবং তিনি এই মহাবিদ্যালয় হতে প্রথম স্নাতকগণের একজন।
১৮৫১ খ্রিষ্টাব্দে, তিনি মুম্বইতে ভেষজবিদ্যা অনুশীলন শুরু করেন এবং সফল হন। তিনি ভেষজবিদ্যা সম্পর্কিত সংস্কৃত সাহিত্যগুলো অধ্যয়ন করেন। তিনি মাদকের উপকারিকা পরীক্ষা করেছিলেন; যেগুলো প্রাচীন হিন্দুদের বিস্ময়কর ক্ষমতা হিসেবে বর্ণনা করা হয়েছিল,এছাড়া ঐতিহাসিক আগ্রহে তিনি কুষ্ঠরোগের মতো অন্যান্য রোগবিদ্যাগত পরীক্ষা নিরীক্ষা চালিয়েছিলেন।
শিক্ষার প্রবল উৎসাহী হওয়ার কারণে মুম্বইয়ের শিক্ষা পর্ষদের সদস্য হিসেবে তিনি নিযুক্ত হন। তিনি বম্বে বিশ্ববিদ্যালয়ের মূল সহকর্মীগণের মধ্যে একজন ছিলেন। তিনি স্থানীয় মূলের ছাত্র সাহিত্য ও বৈজ্ঞানিক সমাজের প্রথম সভাপতি ছিলেন। তিনি মহিলা শিক্ষা প্রসারের একজন অগ্রদূত ছিলেন। একটি বালিকা বিদ্যালয় তার নামে প্রতিষ্ঠিত হয়, যেখানে তার বন্ধুগণ ও সমর্থকগণ কর্তৃক বৃত্তির অর্থ সরবরাহ করা হয়। 
তিনি ভারতে রাজনৈতিক উন্নতির ক্ষেত্রে আগ্রহের সাথে মহান ও সক্রিয় ভূমিকা পালন করেন। বম্বে অ্যাসোসিয়েশন ও ইস্ট ইণ্ডিয়ান অ্যাসোসিয়েশনের বম্বে শাখা তার ক্ষমতা এবং উদ্যমশীল উপস্থিতির কাছে কৃতজ্ঞ। ডঃ ভাঊ দাজির সম্মানার্থে মুম্বইয়ের মাটুংগা স্থিত, কিং'জ সার্কেলের একটি সড়ক তার নামে নামকরণ করা হয়েছে। তিনি দুবার মুম্বইয়ের শেরিফ নিযুক্ত হন, প্রথমবার ১৮৬৯ খ্রিষ্টাব্দে এবং দ্বিতীয়বার ১৮৭১ খ্রিষ্টাব্দে
ইংল্যান্ড, ফ্রান্স, জার্মানি ও যুক্তরাষ্ট্রের বিভিন্ন বৈজ্ঞানিক সমাজ তাকে সদস্যতা প্রদান করেছিল। রয়্যাল এশিয়াটিক সোসাইটির বম্বে শাখার সাময়িকী থেকে শুরু করে তিনি অসংখ্য পত্র-পত্রিকাতেও অবদান রাখেন। 
তিনি প্রাচীন ও বিরল প্রকৃতির ভারতীয় মুদ্রার বিশাল সংগ্রহশালা গড়ে তোলেন।তিনি ভারতীয় পুরাতত্ত্ব বিষয়ে অধ্যয়ন করেন, শিলালিপির পাঠোদ্ধার এবং প্রাচীন সংস্কৃত লেখকগণের তারিখ ও ইতিহাস নিরূপণ করেছিলেন। তিনি ১৮৭৪ খ্রিষ্টাব্দে মৃত্যুবরণ করেন।
১৯৭৫ খ্রিষ্টাব্দে, মুম্বইয়ের ভিক্টোরিয়া ও অ্যালবার্ট জাদুঘরটি তার নামে নামকরণ করা হয়; যা শিল্প ও ঐতিহ্যের ক্ষেত্রে তার অবদানের সাক্ষ্যবহন করে চলেছে।
গ্যাস্ট্রাইটিস

গ্যাস্ট্রাইটিস, যা সংক্রামক ডায়রিয়া নামেও পরিচিত, এটি “গ্যাস্ট্রোইনটেস্টাইনাল ট্র্যাক্ট এর” প্রদাহ যা পাকস্থলী এবং ক্ষুদ্রান্ত্রের সাথে জড়িত। গ্যাস্ট্রাইটিসের লক্ষণগুলির মধ্যে ডায়রিয়া, বমি ও পেটে ব্যথা থাকতে পারে। এমনকি জ্বর, শক্তির অভাব এবং পানিশূন্যতা ঘটতে পারে। এটি সাধারণত দুই সপ্তাহের কম সময় থাকে। এটি "পাকস্থলীর ফ্লু" নামে অভিহিত হলেও এটি ইনফ্লুয়েঞ্জার সাথে সম্পর্কিত নয়।
গ্যাস্ট্রাইটিস ভাইরাস, ব্যাকটেরিয়া, পরজীবী এবং ছত্রাকের দ্বারা সংক্রমণের কারণ হতে পারে। তবে সাধারণত ভাইরাসের মাধ্যমেই গ্যাস্ট্রাইটিস এর সংক্রমণ হয় । শিশুদের মধ্যে রোটা ভাইরাসটি গুরুতর সব রোগের কারণ। প্রাপ্তবয়স্কদের রোগের কারণ হিসেবে নোরোভিরাস এবং ক্যাম্পাইলোব্যাক্টারকেই দায়ী করা হয়। অস্বাস্থ্যকর খাবার খাওয়া, দূষিত জল পান করা বা সংক্রমিত ব্যক্তির সাথে ঘনিষ্ঠ যোগাযোগের মাধ্যমে ভাইরাস শরীরে প্রবেশ করতে পারে। সাধারণত রোগ নির্ণয় করার জন্য কোন ধরনের পরীক্ষা-নিরীক্ষার প্রয়োজন হয় না।
গ্যাস্ট্রাইটিসের প্রতিরোধের মধ্যে সাবান দিয়ে হাত ধৌত করা, নিরাপদ জল পান করা, মানুষের বর্জ্যের সঠিক নিষ্পত্তি এবং শিশুদের বুকের দুধ খাওয়ানো অন্তর্ভুক্ত রয়েছে। শিশুদের ক্ষেত্রে রোটা ভাইরাসের ভ্যাক্সিন ব্যবহারের সুপারিশ করা হয়। জল, লবণ, এবং চিনির সংমিশ্রণ খাওয়ানোর মাধ্যমে পানিশূন্যতার অভাব দূর করানো হয়। যেসব শিশু বুকের দুধ খাওয়া ছাড়েনি, তাদেরকে বুকের দুধ খাওয়ানোর পরামর্শ দেওয়া হয়। আরো গুরুতর ক্ষেত্রে, অন্ত্রে ফ্লুইডের প্রয়োজন হতে পারে। ফ্লুইডস একটি ন্যাজোগ্যাস্ট্রিক নল দ্বারাও দেওয়া যেতে পারে। সাধারণত অ্যান্টিবায়োটিকের প্রয়োজন হয় না।
মায়া লিপি

মায়া লিপি (মায়া গ্লিফ বা মায়া হায়ারগ্লিফ নামেও পরিচিত) মেসোআমেরিকায় গড়ে ওঠা মায়া সভ্যতার লিখন পদ্ধতি এবং একমাত্র মেসোআমেরিকান লিখন পদ্ধতি যার বেশিরভাগের পাঠোদ্ধার করা সম্ভব হয়েছে। গুয়াতেমালার সান বারতোলো  থেকে প্রাপ্ত  সবথেকে প্রাচীন লিপির নিদর্শন খ্রিস্টপূর্ব  তৃতীয় শতাব্দীর বলে জানা গেছে। ষোড়শ ও সপ্তদশ শতাব্দীতে স্পেন মায়াদের ভুমি অধিকৃত করার আগে পর্যন্ত এই লিখন পদ্ধতি প্রচলিত ছিল।
মায়া লিখন পদ্ধতিতে প্রতীক চিহ্ন এবং দলমাত্রিক গ্লিফ এর ব্যবহার ছিল।আধুনিক জাপানি লিখন পদ্ধতির সাথে এর কার্য্যগত মিল দেখতে পাওয়া যায়।অষ্টাদশ ও উনবিংশ শতাব্দীর ইউরোপের অভিযাত্রীরা মায়া লিপির সাথে মিশরের লিপির সাদৃশ্যগত মিল দেখে মায়া লিখন পদ্ধতিকে হায়ারগ্লিফিক্স বা হায়ারগ্লিফস নামে অভিহিত করেছিলেন যদিও মিশরের লিপির সাথে এই লিপি কোন ভাবে সম্পর্কিত নয়।
আধুনিক মায়া ভাষাগুলো মূলত লাতিন বর্ণমালা ব্যবহার করে লেখা হয় ,মায়া লিখন পদ্ধতি বাবহার করা হয় না।
ভাষাসমূহ :
বর্তমানে ধারণা করা হয় পুরোহিত সম্প্রদায়-এর ধর্ম-শিক্ষকেরা  হস্তলিখিত পুঁথি এবং অন্যান্য প্রাচীন গ্রন্থগুলি চ’ল্টি ভাষার  (সনাতন মায়া নামেও পরিচিত) সাহিত্য–রূপে রচনা করেছিলেন। হতে পারে মায়া সভ্যতার গণ্যমান্য ব্যক্তিগণ এই ভাষাকেই মায়া সভ্যতার সর্বত্র মিশ্র ভাষা () রুপে ব্যবহার করতেন, কিন্তু গ্রন্থগুলি পেত’এন  ও ইউকাতেন-এর অন্যান্য মায়া ভাষায় মূলত ইউকাটেক এ লেখা হয়েছিল। আবার এমন প্রমাণ ও পাওয়া গেছে যে পুঁথিগুলি গুয়াতেমালা উচ্চভুমির মায়া ভাষায় লেখা। যাইহোক ,যদি অন্যান্য ভাষাগুলিতেও লেখা হয়, তবু সেগুলিও চ’ল্টি ধর্ম-শিক্ষকেরাই রচনা করেছিলেন এবং তাতে চ’ল্টির উপাদান ছিল।
ভাইকিং যুগ

ভাইকিং এজ (800AD-c. 1050) ইউরোপীয় ইতিহাসে বিশেষ করে উত্তর ইউরোপীয় এবং স্ক্যান্ডিনেভিয়ান ইতিহাসে জার্মানিক আয়রন বয়স অনুসরণ করে থাকে। এটি ইতিহাসের সেই সময় যখন স্ক্যান্ডিনেভিয়ান নর্সেনমেন ইউরোপ, সমুদ্র ও নদী দ্বারা বাণিজ্য, হামলা, উপনিবেশ এবং বিজয় জন্য অনুসন্ধান করছিল। এই সময়ের মধ্যে নর্সেনমেন গ্রীনল্যান্ড, নিউফাউন্ডল্যান্ড এবং বর্তমান ফরাসী দ্বীপসমূহ, আইসল্যান্ড, নরওয়ে, সুইডেন, স্কটল্যান্ড, ইংল্যান্ড, আয়ারল্যান্ড, আইল অফ ম্যান, নেদারল্যান্ডস, জার্মানি, ইউক্রেন, রাশিয়া এবং তুরস্কতে বসতি স্থাপন করে।
ইতিহাসে অনেকগুলি পয়েন্টে বাইসাইকেল যাত্রীবাহী এবং উপনিবেশবাদীদের নিষ্ঠুর আক্রমণকারী হিসাবে দেখা গিয়েছিল। অনেক ঐতিহাসিক দলিলগুলি ইঙ্গিত করে যে, খ্রিস্টান মিশনারিদের দ্বারা উপজাতীয় জমির উপর আক্রমণের প্রতিক্রিয়ায় অন্যান্য দেশে তাদের আক্রমণের প্রতিশোধ নেয় এবং সম্ভবত স্কারণ যুদ্ধের দ্বারা শেরেমেমেন এবং তার আত্মীয়দের দ্বারা দক্ষিণে বিচার করা হয়, অথবা তাদের অধিক জনসংখ্যা, বাণিজ্য অসাম্য এবং টেকসই কৃষিজমির অভাব দ্বারা অনুপ্রাণিত হয়।
ভাইকিং যুগের তথ্যগুলি তাদের শত্রুদের দ্বারা লিখিত হয় এবং আইসল্যান্ডীয় সাগাসের মতো দ্বিতীয় উত্সের সাথে সরবরাহকৃত পুরাতত্ত্বের প্রাথমিক উৎসগুলির দ্বারা বিস্তৃত হয়।
ৎজুয়েন চা

ৎজুয়েন চা বিশ্বের সবচেয়ে প্রাচীন চা পানশালা যা জাপানের কিয়োটো প্রশাসনিক এলাকার উজি শহরে অবস্থিত, যেটি ১১৬০ সালে প্রতিষ্ঠিত হয়। প্রতিষ্ঠাকালীন সময় থেকে এটি উজি সেতুর পূর্ব দিকে (৬৪৬-এ নির্মিত) এবং এটি আজ ৎ্জুয়েন পরিবারের ২৪তম প্রজন্মের দ্বারা পরিচালিত হচ্ছে। নথিপত্র থেকে জানা যায় যে পানশালাটি বিখ্যাত জাপানি ব্যক্তিদের দ্বারা পরিদর্শন করা হয়েছিল, যাদের মধ্যে রয়েছেন:
প্রধান পণ্যসামগ্রী:
লস্করগাহ জেলা

লস্করগাহ আফগানিস্তানের হেলমান্দ প্রদেশের পূর্বে অবস্থিত একটি জেলা। এটি লস্ককরগাহ প্রাদেশিক রাজধানী পাশাপাশি অবস্থান করছে। ২০১২ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ১০০,২০০ জন, যার মধ্যে জনসংখ্যার প্রায় ৪৫% পশতু এবং ২০% বেলুচ সম্প্রদায়ের লোক বসবাস করে থাকে। এছাড়াও ৩০% তাজিক, ৫% হিন্দু এবং হাজারা সম্প্রদায়ের বসতি রয়েছে; জেলাটির হেলমান্দ মূলত একটি মরুভূমি এলাকা এবং একটি শুষ্ক প্রদেশ হিসেবেও বিবেচিত।
সড়ক পরিবহন

সড়ক পরিবহন হচ্ছে সড়ক বা রাস্তা ব্যবহার করে পরিবহন। সড়ক পরিবহনকে মোটাদাগে পণ্য পরিবহন ও মানুষ পরিবহন এই দুই ভাগে ভাগ করা যেতে পারে। অনেক দেশেই এই দুই শ্রেণির মধ্যে লাইসেন্সিং ও নিরাপত্তা বিধিমালার পার্থক্য রয়েছে। সড়কে চলাচল বাইসাইকেল, গাড়ি, ট্রাক, অথবা ঘোড়া বা ষাঁড়ের মতো যেকোনো প্রাণী দ্বারা হতে পারে। রোম, পারস্য সহ বিভিন্ন প্রাচীন সাম্রাজ্যে সড়ক ব্যবস্থা গৃহীত হয়েছিল। ট্রাক কোম্পানি দ্বারা পণ্য পরিবাহিত হলেও যাত্রী পরিবাহিত হয় গণপরিবহন ব্যবস্থায়। নির্দিষ্ট লেন ও ট্রাফিক চিহ্ন আধুনিক সড়কের অন্যতম বৈশিষ্ট্য। বিভিন্নরকমের সড়ক বা রাস্তা বিদ্যমান, একই গ্রেডে মোড়বিশিষ্ট দুই লেনের রাস্তা থেকে সম্পূর্ণ গ্রেড বিভাজিত প্রবেশাধিকার-নিয়ন্ত্রিত মহাসড়ক পর্যন্ত।
বিলি মর্গান

বিলি মর্গান (জন্ম ২রা এপ্রিল ১৯৮৯) হলেন একজন ইংরেজ স্নোবোর্ডার।
জন্ম, ইংল্যান্ড-এর সাউথহাম্টন শহরে, তিনি ২০১৪ সালে রাশিয়ার সোছি শহরে অনুষ্ঠেও ২০১৪ শীতকালীন অলিম্পিক-এ গ্রেট ব্রিটেন-এর হয়ে প্রতিযোগিতা করেন। ২০১৪ সালে অনুষ্ঠেও সেই অলিম্পিকে, মর্গান পুরুষদের স্লোপিস্টাইল ফাইনাল-এ দশম হয়ে প্রতিযোগিতা শেষ করেন। এছাড়াও তিনি ২০১৮ সালে দক্ষিণ কোরিয়া'র পিয়ংচ্যাং প্রদেশে আয়োজিত ২০১৮ শীতকালীন অলিম্পিক-এ পুরুষদের স্নোবোর্ডিং-এ তাম্রপদক জিতেন।
২০১৩ সালের ডিসেম্বর মাসে, স্পেনে অনুষ্ঠেও ফিস স্নোবোর্ড ওয়াল্ড কাপ'এ মর্গান প্রথম বারের মত সেরা ৩ এর মধ্যে হয়ে শেষ করেন, তিনি ২০১৩ সালের মার্চ মাসে স্পেনের সিয়েরা নেভাডা পর্বতমালায় হওয়া ইভেন্টের ফাইনালে স্লোপিস্টাইল নামক ইভেন্টে ৩য় হয়ে প্রতিযোগিতা শেষ করেন। তিনি ২০১২-১৩ মৌসুমটিতে স্নোবোর্ড স্লোপিস্টাইলের "ফিস ওয়াল্ড রেটিং" এ ২য় হয়ে শেষ করেন।
মর্গান, ফিস ওয়াল্ড কাপ-এ তিনটি পদক জিতে নেন।
মর্গান, পূর্বে এক্রোবেটিক জিমন্যাস্টিকস-এ প্রতিযোগিতা করার পরবর্তীতে, তিনি ১৪ বছর বয়সে শুষ্ক ঢালু যায়গায় স্নোবোর্ডিং করা শুরু করেন। ২০১৫ সালের এপ্রিল মাসে, মর্গান বিশ্বের প্রথম "কোয়াড কোর্ক" (স্নোবোর্ডিং এর স্টান্ট) সম্পন্ন করেন। ২০১৬ তিনি তার প্রথম এক্স গেমস পদক জয় করেন, যেখানে তিনি ২০১৬ সালের ফেব্রুয়ারি মানে নরওয়ে-এর রাজধানী অসলো'তে অনুষ্ঠিত এক্স গেমস-এর বিগ এয়্যার-নামক প্রতিযোগিতাটিতে তৃতীয় হয়ে শেষ করেন।
২০১৮ সালে, দক্ষিণ কোরিয়া'র পিয়ংচ্যাং প্রদেশে অনুষ্ঠিত ২০১৮ শীতকালীন অলিম্পিক-এ প্রতিযোগিতা করে, মর্গান পুরুষদের বিগ এয়্যার ইভেন্টে তাম্র পদক জয় করেন। 
মর্গান, ইডি এবং জোয়ানে দম্পতির পরিবারে জন্মগ্রহণ করেন, তার আশলে নামে একজন বড়ভাই রয়েছে। তিনি তার নিজ শহর সাউথহাম্টন-এ অবস্থিত বেলেমোর স্কুল-এ পড়াশোনা করেছেন।
অমর বসু

অমর বসু (জন্ম:৬ ফেব্রুয়ারি ১৮৯১ - মৃত্যু:৩ আগস্ট ১৯৭৫) ব্রিটিশ বিরোধী একজন বাঙালি বিপ্লবী এবং বামপন্থী নেতা ছিলেন। তিনি শ্রমিক আন্দোলনের সাথেও যুক্ত ছিলেন।
অমর বসুর জন্ম কলকাতায়। তার পিতা স্বদেশী আন্দোলনের অন্যতম সংগঠক ও স্বাধীনতা সংগ্রামী অতীন্দ্রনাথ বসু।
অমর বসু কিশোর বয়সে যুগান্তর বিপ্লবী দলে যোগদান করেন। ১৯০৫ খ্রিষ্টাব্দে বঙ্গভঙ্গ আন্দোলনের সময়ে স্বেচ্ছাসেবক হিসাবে কলকাতার রাস্তায় বন্দেমাতরম গান গেয়ে বেড়াতেন। পিতার প্রতিষ্ঠিত 'সিমলা ব্যায়াম সমিতি' পরিচালনায় যুক্ত ছিলেন। ১৯১৬ খ্রিষ্টাব্দে পিতা-পুত্র একসাথে পাঁচ বছর কারাদণ্ড ভোগ করেন। তিনি ফরওয়ার্ড ব্লক প্রতিষ্ঠায় সুভাষচন্দ্র বসুকে সাহায্য করেছিলেন।
ভারতের স্বাধীনতার পর কংগ্রেস ত্যাগ করে তিনি বামপন্থীদের সাথে মিলিত হন। ১৯৫২, ১৯৫৭ এবং ১৯৬৩ খ্রিষ্টাব্দে বিধানসভার সদস্য নির্বাচিত হন। তিনি শ্রমিক আন্দোলনের সাথেও যুক্ত ছিলেন। উনি মারা যাবার পর ওনার স্মৃতির উদ্দেশ্যে কলকাতা পৌরসংস্থা চোরবাগান লেন রাস্তাটির নাম পরিবর্তন করে অমর বসু সরণী রাখা হয়।
আন্তর্জাতিক ইসলামি সাহিত্য সমিতি

আন্তর্জাতিক ইসলামী সাহিত্য সমিতি বা আন্তর্জাতিক ইসলামী সাহিত্য সংস্থা (, , ) ইসলামী শিক্ষা-সাহিত্য-সংস্কৃতির সবচেয়ে যোগ্য ও সফল প্রতিনিধিত্বকারী সংগঠন।
ফয়জুর রহমান

ফয়জুর রহমান (জন্ম: ৫ নভেম্বর ১৯৬৬) হলেন বাংলাদেশের একজন রাজনীতিবিদ ও ২৪৭ নং (ব্রাহ্মণবাড়িয়া-৫) আসনের বর্তমান জাতীয় সংসদ সদস্য। তিনি ২০১৪ সালের ৫ জানুয়ারি অনুষ্ঠিত দশম জাতীয় সংসদ নির্বাচনে প্রথমবার “সংসদ সদস্য” হিসাবে নির্বাচিত হন।
ফয়জুর রহমান ১৯৬৬ সালের ৫ নভেম্বর তৎকালীন পূর্ব পাকিস্তানের কুমিল্লা জেলার নবীনগর থানার গোপালপুর গ্রামে জন্মগ্রহণ করেন। তার পিতার নাম মজিবর রহমান এবং মাতা আয়শা খাতুন।
এ বি তাজুল ইসলাম

এ. বি. তাজুল ইসলাম (জন্ম: ৫ মে ১৯৫১) হলেন বাংলাদেশের একজন প্রখ্যাত রাজনীতিবিদ ও ২৪৮ নং (ব্রাহ্মণবাড়িয়া-৬) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
এ. বি. তাজুল ইসলাম ১৯৫১ সালের ৫ মে তৎকালীন পূর্ব পাকিস্তানের কুমিল্লা জেলার ব্রাহ্মণবাড়িয়ায় জন্মগ্রহণ করেন। তার পিতার নাম রফিক উদ্দীন আহমেদ এবং মাতা পরীভানু বেগম।
হাইড্রলিক প্রকৌশল

হাইড্রলিক প্রকৌশল পুরকৌশলের একটি শাখা। এটি তরল পদার্থ বিশেষ করে বিশুদ্ধ এবং দূষিত পানি প্রবাহ এবং পরিবহনের প্রকৌশল বিদ্যা। তরল পদার্থের পরিবহনে অভিকর্ষ বল বিশেষ ভূমিকা পালন করে। পুরকৌশলের এই শাখা ব্রীজ, সেতু, খাল এবং বাঁধ প্রভৃতির নকশা এবং স্বাস্থ্য ও পরিবেশ প্রকৌশলের সাথে ঘনিষ্ঠভাবে সম্পর্কিত।
হাইড্রলিক প্রকৌশল হচ্ছে পানি সংগ্রহ,সঞ্চয়,নিয়ন্ত্রণ,পরিবহন,পরিমাপ এবং ব্যবহারের ক্ষেত্রে উৎপন্ন সমস্যাগুলোতে তরল বলবিজ্ঞানের নীতিসমূহের ব্যবহারিক প্রয়োগ। হাইড্রলিক প্রকৌশলে যেকোনো কাজ শুরু করার আগে সম্পৃক্ত থাকা পানির পরিমাণ সম্পর্কে ধারণা থাকা বাঞ্ছনীয়।একজন হাইড্রলিক প্রকৌশলী নদীতে পরিবাহিত পলি,পলি দিয়ে তৈরী পাড়ের সাথে পানির মিথস্ক্রীয়া এবং পলি ক্ষয় ও জমা হওয়ার ব্যাপারে সম্যক ধারণা রাখেন।'একজন হাইড্রলিক প্রকৌশলী পানিসম্পর্কিত বিভিন্ন ধরনের স্থাপনা যেমন বাঁধ এর পানি নির্গমণপথ, মহাসড়কে সেতু, পানিসেচের জন্য খাল ও অন্যান্য স্থাপনা এবং তাপবিদ্যুত কেন্দ্রে ঠান্ডা পানি সরবরাহের ধারণামূলক নকশা প্রণয়ন করেন।
শ্রেষ্ঠ পরিচালনা বিভাগে বাফটা পুরস্কার

শ্রেষ্ঠ পরিচালক বিভাগে বাফটা পুরস্কার হল ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য চলচ্চিত্রের জন্য প্রদান করা হয়। ১৯৬৯ সালে এই পুরস্কারের ২২তম আয়োজন থেকে শ্রেষ্ঠ চলচ্চিত্রের জন্য এই পুরস্কার দেওয়া হচ্ছে।
প্রথমবার এই পুরস্কার লাভ করেন "দ্য গ্র্যাজুয়েট" চলচ্চিত্রের জন্য মাইক নিকোল্‌স। জন শ্লেসিঞ্জার, রোমান পোলান্‌স্কি, উডি অ্যালেন, অ্যালান পার্কার, লুই মাল, জোয়েল কোয়েন, পিটার উইয়ার, অ্যাং লি ও আলফোনসো কুয়ারোন দুইবার করে এই পুরস্কার অর্জন করেন। মার্টিন স্কোরসেজি সর্বাধিক নয়বার এই পুরস্কারের মনোনয়ন লাভ করেন।
[[স্ট্যানলি কুবরিক]] "[[ব্যারি লিন্ডন]]" (১৯৭৫) চলচ্চিত্র পরিচালনার জন্য এই পুরস্কার লাভ করেন।
নলকূপ

নলকূপ বা টিউবওয়েল হলো একধরনের পানি উত্তোলনের কূপ, যা সাধারণত ব্যাসের নল দ্বারা ভূগর্ভস্থ জলাধার হতে পানি উত্তোলন করে। নলের দৈর্ঘ্য সাধারণত নির্ভর করে ভূগর্ভস্থ পানির স্তরের উপর।
অস্থায়ী আধার নলকূপের মূল কাঠামোর বাইরে থাকে, যা কূপ হতে উত্তোলিত পানি সংরক্ষণ করে।
বহিঃর্বিশ্বে নলকূপ ডিজেল ইঞ্জিন এবং বৈদ্যুতিক শক্তি দ্বারা চালিত হয়। বাংলাদেশে এখনো হস্তচালিত নলকূপ বিদ্যমান।
নলকূপের কাঠামোতে ইনলেট সিলিন্ডার, পিস্টন ভালভ এবং একটি হস্তচালিত পাম্প থাকে। আচ্ছাদন মূলত নলকূপের ব্যর্থতা রোধে ব্যবহার হয়, যা সাধারণত পিভিসি পাইপ দ্বারা নির্মাণ করা হয়।
স্যানিটারি সীল দ্বারা কূপের পানির নিচে চুইয়ে পড়া রোধ করা হয়। ভূগর্ভস্থ পানির জলাধার পর্যন্ত চুয়ানো সমান কাঠামোর দৈর্ঘ্য দ্বারা বাদ দেয়া হয়। পাম্প করা পানি কাঠামোর সর্বনিম্ন স্তরে এসে জমা হয়।
বালি এবং পলিকণার আধিক্যের জন্য জলাধার হতে পানির অবনমন ঘটে, যা কূপের নল এবং ভালভের মুখ বন্ধ করে দেয়। দুই পদ্ধতিতে এর সমাধান করা হয়, স্ক্রিনিং এবং গ্রাভেল প্যাকিংয়ের মাধ্যমে।
পাইপের নিম্নগামী মুখ কেটে সেটা সিল করে দিতে হবে। এছাড়াও বাংলাদেশে গ্লাস রিইনফোর্সেস এপোক্সি(কাঁচ রঞ্জন) ব্যবহার করে স্ক্রিনিং করতে দেখা যায়। পানগাঁও অভ্যন্তরীণ কন্টেইনার ডিপোতে এই পদ্ধতি ব্যবহার করা হয়েছে।
কম্প্যাক্ট, পূর্ববন্ধিত, এবং প্যাকেট করা বালি বা গ্রাভেল কিনতে পাওয়া যায়। কিছু জিনিস পাম্প ইনলেট অ্যাসেম্বলিতেও পাওয়া যেতে পারে। এদেরকে নকশা অনুযায়ী বোরহোলের উপরে স্থাপন করতে হয়। গ্রাভেল বা বালি পানির বিভিন্ন জৈব এবং অজৈব বস্তুকে ছাকনের কাজ করে এবং স্ক্রিনিং পর্যন্ত পৌঁছাতে বাধা দেয়।
বাংলাদেশে ভূগর্ভস্থ পানিতে আর্সেনিক বিষক্রিয়া মহামারীতে রূপ নিয়েছে। বাংলাদেশের বেশ কিছু জেলায় আর্সেনিকের মাত্রা স্বাভাবিকের থেকে কয়েকগুণ বেশি। 
কাজ
ভিখাজী কামা

মাদাম কামা (২৪ সেপ্টেম্বর, ১৮৬১ - ১৩ আগস্ট, ১৯৩৬) বা ভিকাজী রুস্তম কামা ছিলেন ভারতীয় স্বাধীনতা সংগ্রামী ও বিপ্লবী আন্দোলনের গুরুত্বপূর্ণ ব্যক্তিত্ব। তাকে ভারতীয় বিপ্লববাদের জননী বলা হয়।
মাদাম কামা ১৮৬১ সালে ব্রিটিশ ভারত বোম্বাইতে একটি পারসি পরিবারে জন্মগ্রহণ করেন, তার পিতার নাম ছিল ভিখাই সোরাব প্যাটেল। তিনি আলেকজান্দ্রা নেটিভ গার্লস ইনস্টিটিউশনে পড়াশোনা করেন। ১৮৮৫ সালে ভিখাজি কামা রুস্তম কামাকে বিবাহ করেছিলেন। তার স্বামী পেশায় আইনজীবী ও ইংরেজপন্থী ছিলেন। ভিখাজি রুস্তম কামা সামাজিক ও জনকল্যাণমূলক কাজে বেশিরভাগ সময় ব্যস্ত থাকতেন।
১৮৯৬ সালে বোম্বাই এলাকায় দুর্ভিক্ষ ও প্লেগ আক্রান্ত হলে কামা মেডিকেল কলেজের সেবামূলক কাজে যোগ দেন ও নিজেও প্লেগে আক্রান্ত হন। স্বাস্থ্যোদ্ধারের জন্যে লন্ডন যান তিনি। ১৯০৮ সালে বিপ্লবী শ্যামজী কৃষ্ণ বর্মা ও দাদাভাই নৌরোজি
>র সাথে তার আলাপ হয়। তিনি নৌরোজির ব্যক্তিগত সচিব ছিলেন। কামা হোমরুল আন্দোলনের সাথে যুক্ত হয়ে পড়েন। ব্রিটিশ সরকার তার এই কার্যকলাপ ভাল চোখে দেখেনি। দেশে ফেরার জন্য তাকে মুচলেকা দেওয়ার প্রস্তাব দেওয়া হয় এই শর্তে যে তিনি ব্রিটিশ বিরোধী স্বাধীনতা আন্দোলন এর সাথে নিজেকে সংযুক্ত রাখবেননা, কামা এই প্রস্তাব প্রত্যাখ্যান করেন। প্যারিসে গিয়ে তিনি প্যারিস ইন্ডিয়া সোসাইটি তৈরি করেন বিদেশে বসবাসস্থিত জাতীয়তাবাদী ব্যক্তিদের সাথে। ১৯০৭ খ্রিষ্টাব্দের ২২ আগস্ট তিনি জার্মানির স্টুটগার্ট শহরে অনুষ্ঠিত এক আন্তর্জাতিক সমাজবাদী সম্মেলনে করেন। সেই সম্মেলনে ভারতের তিন রঙা পতাকার নিচে দাঁড়িয়ে ভারতে ব্রিটিশ শাসন ও শোষণের তীব্র সমালোচনা করেন মাদাম কামা। বিপ্লবীদের দমন পীড়ন নির্যাতন চালিয়ে বিপ্লবী কার্যকলাপ বন্ধ করার জন্য বিলাতে ভারত সচিবের একান্ত সচিব স্যার কার্জন উইলি সক্রিয় ছিলেন। ফলে শ্যামজি কৃশণবর্মার ঘনিষ্ট সহযোগী মদন লাল ধিংড়া কার্জন উইলিকে হত্যা করে বিপ্লবীদের ওপর নির্যাতনের প্রতিশোধ নেন। এই ঘটনাকে কেন্দ্র করে লন্ডনে কঠোর নিরাপত্তামূলক ব্যবস্থা নেওয়া হয়। বিনায়ক দামোদর সাভারকরকে গ্রেপ্তার করে বিচারের জন্য ভারতে পাঠানো হয়। পথিমধ্যে সাভারকর পালাবার চেষ্টা করেন ফ্রান্স উপকূলে। এসময় মাদাম কামার সাহায্য পাওয়ার সুযোগ তিমি পাননি। তাকে ধরে ব্রিটিশ পুলিশ। কামাকেও ফেরত পাঠানোর দাবী তোলে ইংল্যান্ড কিন্তু ফ্রান্স সরকার তা গ্রহণ না করায় শ্রীমতি কামার সম্পত্তি বাজেয়াপ্ত করে। সোভিয়েত রাশিয়া থেকে রুশ বিপ্লবের নেতা লেনিন শ্রীমতি কামাকে আমন্ত্রণ জানান তার দেশে আশ্রয় নেওয়ার জন্যে যদিও কামা সেখানে যেতে পারেননি।
১৩ই আগস্ট ; ১৯৩৬
কানাডীয় বাংলাদেশী

কানাডীয় বাংলাদেশী হচ্ছেন ঐসমস্ত বাংলাদেশী বংশোদ্ভূত কানাডীয় নাগরিক বা বাংলাদেশে জন্মগ্রহণকারী বাসিন্দা যারা স্থায়ীভাবে কানাডায় বসবাস করছেন।
বাংলাদেশী বংশদ্ভোত কানাডীয় নাগরিকদের বর্তমান উপাত্ত পাওয়া না গেলেও কানাডার পরিসংখ্যান অনুযায়ী (২০১১ মোতাবেক) সেদেশে ৩৪,০০০ বাংলাদেশী বংশদ্ভোত কানাডীয় বসবাস করছে। যদিও কিছু সূত্রে কানাডায় বাংলাদেশী বংশদ্ভোতদের সংখ্যা আরো কম দেখানো হয়।
২০১৬ সালের অনুযায়ী একটি বেসরকারি হিসাব মতে ৫০,০০০- ১,০০,০০০ বাংলাদেশী কানাডীয় দেশটিতে রয়েছে। বাংলাদেশী বংশদ্ভোত অধিকাংশ নাগরিক বৃহতর টরোন্টো এলাকা এবং মন্ট্রিঅলকে কেন্দ্র করে বাস করে।
২০০৬ থেকে ২০১৫ সাল পর্যন্ত ৩১,৩২৭জন বাংলাদেশী নাগরিক স্থায়ীভাবে বসবাসের জন্য কানাডায় পাড়ি দেয়।
হেমেন্দ্রপ্রসাদ ঘোষ

'হেমেন্দ্রপ্রসাদ ঘোষ' (২৪ সেপ্টেম্বর ১৮৭৬ - ১৬ ফেব্রুয়ারি ১৯৬২) একজন বাঙালি সাহিত্যিক, সম্পাদক এবং সাংবাদিক।
হেমেন্দ্র্রপ্রসাদ ঘোষ বর্তমান বাংলাদেশের যশোহরের চৌগাছা-তে জন্মগ্রহণ করেন। তার পিতার নাম গিরীন্দ্রপ্রসাদ ঘোষ। ১৮৯৩ খ্রিষ্টাব্দে কলকাতার হেয়ার স্কুল থেকে এন্ট্রান্স পরীক্ষায় উত্তীর্ণ হন। প্রেসিডেন্সি কলেজ থেকে ইংরেজিতে অনার্স নিয়ে তিনি বিএ পরীক্ষায় উত্তীর্ণ হন।
১৩০০ বঙ্গাব্দ থেকে 'সাহিত্য' পত্রিকার সাথে তার ঘনিষ্ঠ সম্পর্ক ছিল। এছাড়া 'দাসী', 'সুহৃদ', 'উৎসাহ', 'মুকুল', 'ভারতী', 'বঙ্গদর্শন' প্রভৃতি পত্রিকাতে তার রচিত বহু গদ্য ও কবিতা প্রকাশিত হয়েছিল। তিনি 'ক্যালকাটা রিভিউ', 'হিন্দুস্তান রিভিউ' প্রভৃতি পত্রিকার লেখক ছিলেন।
১৯০৬ খ্রিষ্টাব্দে অরবিন্দ ঘোষ, শ্যামসুন্দর চক্রবর্তী ও বিপিনচন্দ্র পালের সঙ্গে 'বন্দেমাতরম' পত্রিকা পরিচালনা করেন।
সাংবাদিক হিসাবে তিনি বিখ্যাত ছিলেন। সুরেশচন্দ্র সমাজপতি তার সাংবাদিক জীবনের গুরু। তিনি লন্ডনের 'ইনস্টিটিউট অফ জার্নালিস্ট'-এর সদস্য, 'দৈনিক বসুমতী'র সম্পাদক এবং ১৯১৭ খ্রিষ্টাব্দে মেসোপটেমিয়ায় প্রেরিত সাংবাদিক প্রতিনিধিদলের সদস্য ছিলেন। ১৯১৮ খ্রিষ্টাব্দে ভারতীয় সংবাদপত্রসেবীদের প্রতিনিধি হিসাবে প্রথম বিশ্বযুদ্ধের সঠিক বিবরণ জানার জন্য ইংল্যান্ড ও মধ্যপ্রাচ্যে যান।
হেমেন্দ্রপ্রসাদ ঘোষ বাঙালির জাতীয় আন্দোলনে বহু নেতার পরামর্শদাতা ছিলেন।
কলকাতা বিশ্ববিদ্যালয়ে সাংবাদিকতা শিক্ষাদানের ব্যবস্থা হলে তিনি অধ্যাপক হন।
কুয়ানতান বন্দর

কুয়ানতান বন্দর হল কুয়ানতান শহরের প্রায় ২৫ কিলোমিটার উত্তর দিকে এবং দক্ষিণ চীন সাগরের তীরে (অক্ষাংশ ৩°৫৮' উত্তর, দ্রাঘিমাংশ ১০৩°২৬' পূর্ব) মালয়েশিয়া উপদ্বীপের পূর্ব উপকূল অঞ্চলে অবস্থিত একটি বহুমুখী বন্দর।
অতীতে বন্দরটি কুয়ানতান বন্দর কর্তৃপক্ষ দ্বারা পরিচালিত হত। ১৯৯৮ সাল থেকে বন্দরটির বেসরকারী করণ করা হয়েছে এবং বর্তমানে কুয়ানতান পোর্ট কনসোর্টিয়াম সডন ভড দ্বারা পরিচালিত হয়।
কুয়ানতান বন্দরে কন্টেইনার পরিচালনার জন্য কন্টেনার ট্রেলার, ফ্রোকলিফ্ট, ধারক গ্রান্ট ক্রেন, রাবার ট্রেড গ্রান্ট কপিকল, স্ট্যাক্টার ফর্কক প্রভৃতি সরঞ্জাম এবং যন্ত্রপাতি ব্যবহার করা হয়। বন্দর থেকে স্টেফিং এবং কনটেইনারগুলি দেশের বিভিন্ন প্রান্তে পৌঁচ্ছে দেওয়ার জন্য ৯,৬০০ বর্গ মিটারের একটি কন্টেনার মালবাহী স্টেশন এবং ১,৫০০ একর জমি এবং ১৬৮ রাইফার (কন্টেইনার)] রাইফার পয়েন্টগুলির সাথে একটি কন্টেইনার ইয়ার্ড রয়েছে। কুয়ানতান বন্দরের কনটেইনার ইয়ার্ড মালয়েশিয়ায় দীর্ঘতম " ফ্রি স্টোরেজ পিরিয়ড "-এর একটি প্রস্তাব দেয় হয়েছে।
কুয়াধতান - কেরতেহ রেলওয়ে ব্যবস্থা (কেকেআরএস), দ্বারা ৭৫ কিমি রেল লাইনের মাধ্যমে কুয়াধতান বন্দর এবং কেরতেহের পেট্রোকেমিক্যাল কমপ্লেক্স মধ্যে দৈনিক রেল সেবা প্রদান করে।
১৯৩৪ নববর্ষ সম্মাননা

১৯৩৪ নববর্ষ সম্মাননা হল নতুন বছরে রাজা পঞ্চম জর্জ কর্তৃক যুক্তরাজ্য এবং ব্রিটিশ নাগরিকদের ভাল কাজের স্বীকৃতি হিসেব সম্মাননা প্রদান। এটি ১৯৩৩ সালের ২৯ ডিসেম্বর ঘোষণা করেছিলেন।
নিচে সম্মান, শাখা (নাইট, নাইট গ্রান্ডস ক্রো, ইত্যাদি), পদাধিকার (মিলিটারি, সিভিল, ইত্যাদি) অনুযায়ী প্রাপকদের তালিকা দেওয়া হল।